hotchpotch/miracl-hf-unified huggingface dataset:
เกริกฤทธิ์ ทวีกาญจน์
เกริกฤทธิ์ ทวีกาญจน์ เป็นนักฟุตบอล สัญชาติไทย ปัจจุบันได้ลงเล่นให้กับสโมสรฟุตบอลชลบุรี (ชลบุรี เอฟซี) ในตำแหน่งกองกลาง
เกริกฤทธิ์ ทวีกาญจน์ (ชื่อเล่น: ก้อง) เกิดเมื่อวันที่  19 พฤศจิกายน พ.ศ. 2533 ที่จังหวัดสุราษฎร์ธานี เป็นนักฟุตบอลกองกลางทีมชาติไทย ปัจจุบันลงเล่นตำแหน่งกองกลางปีกซ้ายให้กับสโมสรฟุตบอลชลบุรี สวมเสื้อหมายเลข 4
เกริกฤทธิ์เริ่มเล่นฟุตบอลมีพ่อเป็นแรงบันดาลใจในการเล่นฟุตบอล ซึ่งพ่อของเขาก็เคยเป็นนักฟุตบอลมาก่อน โดยเริ่มเล่นฟุตบอลในตำแหน่งกองหน้ากับทีมโรงเรียนจุฬาภรณราชวิทยาลัย ชลบุรี ในระดับฟุตบอลนักเรียน ติดทีมชาติชุดเยาวชนตั้งแต่อายุ 14 ปี กระทั่งปี พ.ศ. 2551 ได้เล่นฟุตบอลอาชีพครั้งแรกกับสโมสรศรีราชาและเคยได้รับรางวัลนักเตะยอดเยี่ยมของดิวิชั่น 1 โดยในขณะที่เกริกฤทธิ์อยู่กับสโมสรศรีราชา เจ้าก้อง ได้รับการคัดเลือกจากไนกี้ให้ไปฝึกซ้อมกับสโมสรบาร์เซโลนา ยอดทีมแห่งลาลีกา ประเทศสเปน เพื่อเก็บเกี่ยวประสบการณ์เป็นเวลา 1 สัปดาห์ โดยเขามีโอกาสได้ฝึกซ้อมกับโรนัลดินโญ่ สุดยอดนักเตะทีมชาติบราซิลด้วย
หลังจากนั้นเกริกฤทธิ์ก็ถูกดันขึ้นทีมชุดใหญ่ของสโมสรชลบุรี เอฟซี ตามด้วยถูกยืมตัวไปที่สโมสรอีสาน ยูไนเต็ด และสโมสรสิงห์ท่าเรือ เอฟซี ตามลำดับ ซึ่งเขาทำผลงานได้อย่างยอดเยี่ยม โดยการพาทีมสิงห์ท่าเรือ เอฟซี เลื่อนชั้นขึ้นมาอยู่ไทยลีกได้สำเร็จ จนกระทั่งทีมชลบุรี เอฟซี เรียกตัวกลับไปใช้งานอีกครั้ง
โดยที่เกริกฤทธิ์เป็นนักฟุตบอลที่เป็นคนถนัดซ้ายที่เล่นได้ทั้งตำแหน่งกองหน้า กองกลางตัวรุกคอยสร้างสรรค์เกมให้เพื่อน ๆ และปีกซ้ายจอมเลื้อย โดยมีจุดเด่นอยู่ที่ความเร็วและความคล่องแคล่วที่มาพร้อมกับลีลาการกระชากลากเลื้อยที่โดดเด่น มีทักษะการเปิดบอลและการยิงอันยอดเยี่ยม ทำเอาตัวรับฝ่ายตรงข้ามต้องผวาไปตาม ๆ กัน
ความฝันอันแน่วแน่ของเกริกฤทธิ์ตั้งแต่เด็กที่อยากเป็นนักฟุตบอลทีมชาติ คอยผลักดันให้เขาเป็นตัวเลือกอันดับต้น ๆ ในนามทีมชาติไทยชุดใหญ่เพื่อลุยศึกต่าง ๆ มากมาย เกริกฤทธิ์มีของสะสมเป็นพวกโมเดล 3 มิติ ซึ่งให้เหตุผลว่าการต่อโมเดล 3 มิติ ช่วยฝึกสมาธิได้เป็นอย่างดี ไม่เพียงเท่านี้เกริกฤทธิ์ยังชอบเที่ยวทะเลอีกด้วย
เรือกระบี่ปราบเมืองมาร
เรือกระบี่ปราบเมืองมาร เป็นเรือพระราชพิธี ชนิดหนึ่งหน้ามีลักษณะเหมือนรูปโขน ลำเดิมเป็นเรือพื้นดำ ยาว 13 วา 2 ศอก 1 คืบ กว้าง 4 ศอก ลึก 1 ศอก กำลัง 5 ศอก 4 นิ้ว ลำเดิมถูกระเบิดเสียหาย กรมศิลปากรเก็บหัวเรือท้ายเรือไว้ ในพิพิธภัณฑ์เมื่อปี พ.ศ. 2591
ส่วนลำปัจจุบันสร้างใหม่ เมื่อ พ.ศ. 2510 โดยใช้หัวเรือเดิมนำมาซ่อมแซม ช่างแกะสลักลวดลายทำงานประมาณ 12 เดือน ช่างรักทำงานประมาณ 4 เดือน ช่างเขียนทำงานประมาณ 6 เดือน ช่างปิดทองและประดับกระจกทำงานประมาณ 4 เดือน น้ำหนัก 5.62 ตัน ยาว 26.80 เมตร กว้าง 2.10 เมตร ลึก 0.51 เมตร กินน้ำลึก 0.25 เมตร ฝีพาย 36 นาย นายท้าย 2 นาย หัวเรือมีช่องสำ หรับติดตั้งปืนใหญ่ 1 กระบอก ขนาด 65 มม. เหนือช่องปืนและเป็นรูปขุนกระบี่สีขาว
วงศ์ปลาใบโพ
วงศ์ปลาใบโพ () เป็นวงศ์ของปลาทะเลกระดูกแข็งวงศ์หนึ่ง ในอันดับปลากะพง (Perciformes) ใช้ชื่อวงศ์ว่า Drepaneidae
มีลักษณะลำตัวป้อมสั้นเกือบกลม ด้านข้างแบนข้างมาก หัวใหญ่ จะงอยปากสั้น ครีบหลังแบ่งออกเป็น 2 ตอน ตอนแรกเป็นส่วนเงี่ยงแข็งมีทั้งหมด 13-14 ก้าน ตอนหลังเป็นครีบอ่อนมีทั้งหมด 19-22 ก้าน ครีบก้นมีทั้งหมด 3 ก้านครีบแข็ง และก้านครีบอ่อน 17-19 ก้าน ครีบอกยาวกว่าความโค้งของส่วนหัว
พบกระจายพันธุ์ในทะเลแถบอินโด-แปซิฟิกและแอฟริกาตะวันออก
มีทั้งหมด 3 ชนิด เพียงสกุลเดียว
ปลาใบโพ
ปลาใบโพ (หรือสะกดว่า ปลาใบโพธิ์) หรือ ปลาใบปอ หรือ ปลาแมลงปอ (; ) เป็นปลาทะเลชนิดหนึ่ง ในวงศ์ปลาใบโพ (Drepaneidae)
มีลำตัวป้อมสั้นเกือบกลม ด้านข้างแบน ดูคล้ายใบโพ อันเป็นที่มาของชื่อเรียก สันหลังโค้งนูน หัวค่อนข้างใหญ่ จะงอยปากสั้น นัยน์ตาโต บริเวณระหว่างตาโค้งนูนออกมา ปากเล็กและยืดหดได้ มีฟันเล็กและแหลมคมบนขากรรไกรบนและล่าง ลำตัวด้านบนสีขาวปนเทาและมีจุดเล็ก ๆ สีส้มเรียงเป็นแถวขวางลำตัวจำนวน 4-11 แถว ซึ่งแตกต่างจากปลาใบโพจุด ("D. punctata") ที่มีแถบสีเทาเรียงในลักษณะเดียวกัน ปลาวัยอ่อนจะมีแถบสีดำในบริเวณที่เป็นจุดสีส้ม
มีความยาวประมาณ 20-25 เซนติเมตร พบใหญ่ที่สุดได้ถึง 40 เซนติเมตร พบอาศัยอยู่บริเวณพื้นท้องน้ำที่เป็นกรวดทรายใกล้แนวปะการังและแหล่งน้ำกร่อย กินสัตว์น้ำที่ไม่มีกระดูกสันหลังขนาดเล็กเป็นอาหาร พบกระจายพันธุ์ตั้งแต่อินเดียจนถึงออสเตรเลียตอนเหนือ ในประเทศไทยพบได้ทั้งฝั่งอ่าวไทยและอันดามัน
จัดเป็นปลาเศรษฐกิจชนิดหนึ่ง
วันอนุรักษ์เสือโลก
วันอนุรักษ์เสือโคร่งแห่งชาติ () หรือ วันอนุรักษ์เสือโลก () เป็นวันระลึกประจำปี เพื่อสร้างความตระหนักในการอนุรักษ์เสือโคร่ง ซึ่งจัดขึ้นในวันที่ 29 กรกฎาคมของทุกปี วันดังกล่าวได้รับการกำหนดขึ้นจากการประชุมว่าด้วยเรื่องเสือโคร่งที่เมืองเซนต์ปีเตอร์สเบิร์ก ใน ค.ศ. 2010 โดยมีเป้าหมายคือส่งเสริมให้ทั้งโลกได้มีการปกป้องที่อยู่อาศัยตามธรรมชาติ และเพื่อสร้างความตระหนักของประชาชน ตลอดจนการสนับสนุนสำหรับการอนุรักษ์เสือโคร่ง
ปัณณ์พันธุ์พงษ์ ปิ่นกอง
ปัณณ์พันธุ์พงษ์ ปิ่นกอง หรือชื่อเดิม พลวัฒน์ ปิ่นกอง เกิดเมื่อวันที่ 26 มีนาคม พ.ศ. 2530เป็นนักฟุตบอลชาวไทย ปัจจุบันสังกัด สโมสรฟุตบอลแบงค็อก ยูไนเต็ด เล่นในตำแหน่ง กองหลัง
ปัณณ์พันธุ์พงษ์ เกิดเมื่อวันที่ 27 มีนาคม พ.ศ. 2530 ที่จังหวัดพิษณุโลก กำลังศึกษาระดับอุดมศึกษาที่มหาวิทยาลัยกรุงเทพประวัติการค้าแข้ง
นางตรีชฎา
นางตรีชฎา เป็นตัวละครในวรรณคดีเรื่อง รามเกียรติ์ เป็นมารดาของนางเบญกาย และ เป็นภรรยาของพิเภก เมื่อพิเภกถูกทศกัณฐ์ขับออกจากเมือง นางตรีชฎาและนางเบญกายก็ถูกถอดยศ ไปเป็นข้ารับใช้ของนางสีดา
ลักษณะของนางตรีชฎา กายและสีหน้าเป็นสีขาวนวล มี 1 พักตร์ 2 กร ทรงรัดเกล้ายอด
ปลาหมอแคระคาเคทอยเดส
ปลาหมอแคระคาเคทอยเดส หรือ ปลาหมอแคระคาเคทอย (; ) เป็นปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)
จัดเป็นปลาหมอแคระชนิดหนึ่ง ในสกุลอพิสโตแกรมมา มีลักษณะเหมือนกับปลาชนิดอื่นในสกุลเดียวกันนี้ทั่วไป แต่มีลักษณะเด่น คือ มีครีบกระโดงหลังที่ตั้งชูงอนเหมือนนกกระตั้ว อันเป็นที่มาของชื่อสามัญในภาษาอังกฤษ และมีสีลำตัวและครีบต่าง ๆ เป็นโทนเข้ม เช่น สีส้มหรือสีแดง โดยมีลวดลายบนครีบต่าง ๆ สดเข้มตลอดเวลาไม่ว่าปลาจะอยู่ในอารมณ์หรือสภาพแวดล้อมใด
มีขนาดโตเต็มที่ประมาณ 5 เซนติเมตร พบกระจายพันธุ์ในทวีปอเมริกาใต้ ในสาขาของแม่น้ำอเมซอน ที่มีกระแสน้ำไหลเอื่อย ๆ มีใบไม้หล่นร่วงมาพื้นท้องน้ำ โดยปลาจะใช้เป็นที่หลบซ่อน โดยน้ำจะมีค่าความเป็นกรดเป็นด่างต่ำ (ต่ำกว่า 6.5 pH) กินอาหารจำพวก สัตว์น้ำขนาดเล็กต่าง ๆ
เป็นปลาที่นิยมอย่างมากในการเลี้ยงเป็นปลาสวยงาม โดยเฉพาะในตู้ไม้น้ำ โดยถือเป็นชนิดที่นิยมเป็นอันดับต้น ๆ ของสกุลนี้ เนื่องจากคุณสมบัติที่ว่า จะมีสีสันสดสวยตลอดรวมทั้งครีบหลังที่ตั้งสูง และนิยมที่จะเพาะขยายพันธุ์กันในตู้เลี้ยง โดยปลาตัวเมียจะวางไข่ไว้กับซอกหลีบหรือเพดานของวัสดุต่าง ๆ ใต้น้ำ และเป็นฝ่ายดูแลลูก
วงศ์ย่อยปลาหมอเอิร์ธอีเตอร์
วงศ์ย่อยปลาหมอเอิร์ธอีเตอร์ () เป็นวงศ์ย่อยของวงศ์ปลาหมอสี (Cichilidae) ในอันดับปลากะพง (Perciformes) ใช้ชื่อวิทยาศาสตร์ว่า Geophaginae
ปลาที่อยู่ในวงศ์ย่อยนี้ มีลักษณะโดยรวม คือ เป็นปลาที่กระจายพันธุ์ในทวีปอเมริกาใต้ มีส่วนหัวและปากที่โค้งงอลงด้านล่าง เพื่อใช้ปากสำหรับคุ้ยเขี่ยหาอาหารตามพื้นท้องน้ำ และรวมถึงปลาหมอแคระในหลายสกุลด้วย
สกุล
เอมิลี ลิตเติล
เอมิลี ลิตเติล (; 29 มีนาคม ค.ศ. 1994 — ) เป็นนักกีฬายิมนาสติกสากล เธอได้รับรางวัลเหรียญทองในการแข่งขันกีฬาเครือจักรภพ 2010 ในรายการยิมนาสติกสากลประเภททีมหญิง และเธอได้รับเลือกให้เป็นตัวแทนจากประเทศออสเตรเลียเข้าร่วมการแข่งขันโอลิมปิกฤดูร้อน 2012
ลิตเติลมีชื่อเล่นคือ เอ็ม เธอเกิดเมื่อวันที่ 29 มีนาคม ค.ศ. 1994 ในเมืองเพิร์ท รัฐเวสเทิร์นออสเตรเลีย และยังคงอาศัยอยู่ที่นั่น เธอได้เข้าเรียนที่ซิตี้บีชไพรมารีสคูล หลังจากนั้นเธอได้ศึกษาต่อในระดับมัธยมที่เชิร์ชแลนด์ เธอมีส่วนสูงที่ 152 เซนติเมตร (60 นิ้ว) และมีน้ำหนักที่ 52 กิโลกรัม (110 ปอนด์)
ลิตเติลเป็นนักกีฬายิมนาสติกสากลชาวออสเตรเลีย ผู้ซึ่งได้รับทุนการศึกษาจากสถาบันการกีฬาแห่งออสเตรเลียตะวันตก และสถาบันการกีฬาแห่งออสเตรเลีย จากที่เมืองเพิร์ท เธอได้รับการฝึกฝนจากโค้ช มาร์ทีน จอร์จ และ นิโคไล แลปไชน์ ตั้งแต่ ค.ศ. 2003
ลิตเติลได้เป็นสมาชิกทีมชาติออสเตรเลียรุ่นใหญ่เป็นระยะเวลาสี่ปี ในฐานะของการเป็นสมาชิกทีมรุ่นใหญ่ที่เข้าร่วมการแข่งขันโอลิมปิก 2012 เธอได้รับการฝึกฝนจากโค้ช เพ็กกี้ ลิดดิค เธอมักจะเป็นตัวนำนักกีฬายิมนาสติก ซึ่งเธอได้รับเหรียญทองจากการแข่งขันกีฬาเครือจักรภพ 2010 ในประเภททีม และเหรียญเงินในประเภทบุคคลจากการแข่งขัน ส่วนการแข่งขันชิงแชมป์โลก ค.ศ. 2010 และ 2011 เธอได้เป็นสมาชิกของทีมออสเตรเลีย ที่ซึ่งได้อันดับหกจากการแข่งขันดังกล่าว
ในการแข่งขันออสเตรเลียยิมนาสติกแชมเปี้ยนชิป 2012 ที่ซิดนีย์ ลิตเติลได้อันดับสองของการแข่งขัน เธอได้รับสองเหรียญเงินจากการแข่งประเภทฟลอร์และม้าขวางในการแข่งขันดังกล่าว เธอได้นำเสนอท่วงท่าใหม่ที่เธอได้ฝึกซ้อมมา โดยรายการดังกล่าวเป็นส่วนหนึ่งของการคัดเลือกทีมชาติออสเตรเลียชุดโอลิมปิก ในช่วงกลางเดือนมิถุนายน ค.ศ. 2012 ลิตเติลเป็นหนึ่งในสิบสองนักยิมนาสติกชาวออสเตรเลียที่ชิงชัยการเข้าสู่จุดสุดท้าย ณ สถานฝึกซ้อมโอลิมปิกให้กับทีมชาติที่สถาบันการกีฬาแห่งออสเตรเลีย ในช่วงกลางเดือนมิถุนายน ค.ศ. 2012 เธอได้เป็นหนึ่งในสามนักยิมนาสติกหญิงที่ได้รับการยืนยันเข้าร่วมการแข่งขันร่วมกับ ลอเรน มิทเชลล์ และ แอชลีจ์ เบรนแนน
ลิตเติลเป็นตัวแทนประเทศออสเตรเลียเข้าสู่การแข่งขันโอลิมปิกฤดูร้อน 2012 ในการแข่งขันยิมนาสติกสากลหญิง เมื่อเธอมีอายุสิบแปดปี ซึ่งเธอได้รับเลือกให้เข้าแข่งขันในรายการประเภททีม ที่ซึ่งจะเป็นการเปิดตัวของเธอ จากการฝึกซ้อมในการแข่งขันโอลิมปิก เธอได้เรียนรู้ถึงการรับมือกับการถ่ายภาพแบบมีแฟลช เนื่องด้วยจะมีการใช้แฟลชในการแข่งจริง ตลอดจนการเผชิญกับเสียงรบกวนต่างๆ
สโมสรกีฬาอัลชอร์ตา
สโมสรฟุตบอลอัล ชอร์ตา (Arabic: نادي الشرطة السوري) เป็นสโมสรฟุตบอลแห่งหนึ่งที่ตั้งอยู่ใน ประเทศซีเรีย เมือง ดามัสกัส ปัจจุบันเล่นอยู่ใน ซีเรียพรีเมียร์ลีก มีสนามเหย้าคือ อัล-จาร์ลลา สเตเดียม มีความจุ 12,000 คน TBA
สนามทุ่งบูรพา
สนามกีฬากลางจังหวัดอุบลราชธานี(ทุ่งบูรพา) เดิมเป็นสนามเหย้าของทีมสโมสรฟุตบอลอุบล ไทเกอร์ แต่เมื่อได้เริ่มเปิดฤดูกาลไทยพรีเมียร์ลีกฤดูกาล 2555 ทีมศรีสะเกษ เมืองไทย เอฟซี เดิม โดยมีนายสมบัติ เกียรติสุรนนท์เป็นประธานสโมสร ได้ทำการย้ายสโมสรมาอยู่ที่จังหวัดอุบลราชธานีและเปลี่ยนชื่อทีมเป็นอีสาน ยูไนเต็ด และได้ทำการปรับปรุงสนามเช่น อัฒจรรย์ , ไฟสนาม , ห้องวีไอพี และได้เปิดสนามในนัดแรกคือ อีสาน ยูไนเต็ด พบ โอสถสภา เอ็ม-150 สระบุรี เอฟซี ผล อีสาน ยูไนเต็ด ชนะในสกอร์ 2-1
รัฐบาลโชกุนคามากูระ
รัฐบาลโชกุนคามากูระ () เป็นระบอบการปกครองโดยทหารในญี่ปุ่น อันมีประมุขของรัฐบาลคือโชกุน ตั้งแต่ ค.ศ. 1185 (หรือ 1192 อย่างเป็นทางการ) ถึง ค.ศ. 1333 ซึ่งมีเมืองหลวงอยู่ที่คามากูระ
ชื่อยุคคามากูระนั้นมาจากเมืองหลวงของรัฐบาลโชกุน ซึ่งตั้งแต่ ค.ศ. 1203 เป็นต้นไป ตระกูลโฮโจ ครอบครัวของภริยาปฐมโชกุนโยะริโตะโมะ ก็เข้ากุมอำนาจทั้งหมด ในตำแหน่งที่เรียกว่า "ชิกเก็ง" (ผู้สำเร็จราชการแทนโชกุน) โดยใน 135 ปีของยุคนี้มีโชกุนทั้งหมด 9 คนพร้อมด้วย 16 ผู้สำเร็จราชการ
ก่อนการสถาปนารัฐบาลโชกุนคามากูระ อำนาจทั้งปวงจะรวมอยู่ที่ราชสำนักขององค์จักรพรรดิเป็นหลัก บุคคลต่างๆที่ได้รับการแต่งตั้งจะเป็นขุนนางและพรรคพวกที่มีความสัมพันธ์กับราชสำนัก และกิจการทหารก็อยู่ภายใต้การอุปถัมภ์ของรัฐบาลพลเรือน อย่างไรก็ตามหลังจากที่มีชัยชนะเหนือตระกูลไทระ ในซึกเก็งเปะอิ มินะโมะโตะ โนะ โยะริโตะโมะ ก็ได้เข้ายึดอำนาจจากชนชั้นสูงในปี ค.ศ. 1185 และได้สถาปนาตนเองขึ้นเป็นโชกุนใน ค.ศ. 1192 พร้อมกับประกาศสถาปนารัฐบาลโชกุนขึ้นปกครองญี่ปุ่น
ภายหลังการอสัญกรรมของโชกุนโยะริโตะโมะ โฮโจ โทะกิมะซะ ประมุขแห่งตระกูลโฮโจ (ตระกูลของภริยาโชกุน), โฮโจ มะซะโกะ และเหล่าบริวารในอดีตของโยะริโตะโมะ ได้อ้างอำนาจการบริหารราชการแผ่นดินในนามของ "ผู้สำเร็จราชการแทนโชกุน" (ชิกเก็ง) จากโชกุน มิตะโมะโตะ โนะ โยะริอิเอะ บุตรชายคนโตของโชกุนโยะริโตะโมะคนในตระกูลโฮโจก็ดำรงตำแหน่งชิกเก็งนี้แบบสืบสายเลือดต่อมาซึ่งเป็นกลุ่มคนที่ถือครองอำนาจอย่างแท้จริงโชกุนเพียงแต่ให้คำปรึกษาในบางครั้งคราวและเป็นประมุขของรัฐบาลเท่านั้น
จักรวรรดิมองโกล ภายใต้การนำของกุบไล ข่าน ซึ่งกำลังแผ่ขยายอาณาเขตไปอย่างกว้างขวางยากที่ชาติไดในขณะนั้นจะต้านทานได้ ต้องการมีอำนาจเหนือญี่ปุ่น จึงส่งคณะทูตมาถึงสองครั้งเพื่อต้องการให้ญี่ปุ่นแสดงความจงรักภักดีต่อจักรพรรดิมองโกล แต่ก็ได้รับการปฏิเสธจากโทะกิมะซะ ทำให้มองโกลตัดสินใจบุกญี่ปุ่นสองครั้งในปี ค.ศ. 1274 และ 1281 ซึ่งมองโกลพ่ายแพ้ทั้งสองครั้งจากการที่ประสบกับพายุไต้ฝุ่น จากการที่มองโกลสูญเสียไพร่พลและทรัพยากรไปอย่างมหาศาลในศึกครานี้ สร้างความไม่พอใจให้กับกับประชาชน กองทัพและราชสำนักหยวน เป็นผลให้จักรวรรดิมองโกลเริ่มเสื่อมถอยจนล่มสลายในปี ค.ศ. 1368
ปลาหมอแคระไตรฟาสเซียตา
ปลาหมอแคระไตรฟาสเซียตา () ปลาน้ำจืดชนิดหนึ่ง จัดเป็นปลาหมอแคระ ในวงศ์ปลาหมอสี (Cichlidae)
มีลักษณะคล้ายกับปลาหมอสีในสกุลอพิสโตแกรมมาชนิดอื่น ๆ ทั่วไป แต่มีลักษณะที่แตกต่างออกไป คือ มีครีบกระโดงหลังที่สูง มีอุปนิสัยที่ชอบกางครีบต่าง ๆ อวดใส่หรือข่มขู่กัน มีสีสันลำตัวทั่วไปเป็นสีฟ้าแวววาว และเห็นเส้นแถบดำกลางลำตัวชัดเจน 3 แถบ
ตัวผู้ขนาดโตเต็มที่ 6 เซนติเมตร ตัวเมียประมาณ 4.5 เซนติเมตร พบกระจายพันธุ์ในแหล่งน้ำเล็ก ๆ ที่เป็นสาขาของแม่น้ำอเมซอน บริเวณประเทศปารากวัย, บราซิล, อาร์เจนตินา และตอนกลางของแม่น้ำปารานา โดยหลบซ่อนตัวอยู่ใต้ใบไม้
จัดเป็นปลาหมอแคระชนิดหนึ่ง ที่นิยมเลี้ยงเป็นปลาสวยงามในอันดับต้น ๆ ของสกุลนี้ และถือว่าเป็นปลาชนิดที่ปรับตัวได้ดีในที่เลี้ยงได้ดีกว่าปลาชนิดอื่นในสกุลเดียวกัน และสามารถเพาะขยายพันธุ์ได้ในตู้เลี้ยงอย่างไม่ยากนัก
มาร์เติน สเตเกอเลินบืร์ค
มาร์เติน สเตเกอเลินบืร์ค (, ) เกิดเมื่อวันที่ 22 กันยายน ค.ศ. 1982 เป็นนักฟุตบอลชาวดัตช์ ปัจจุบันเล่นให้กับเอฟเวอร์ตันในตำแหน่งผู้รักษาประตู
สเตเกอเลินบืร์คเริ่มต้นอาชีพฟุตบอลกับสโมสรเยาวชนอายักซ์ โดยเขาได้ย้ายมาอยู่กับโรมา, ฟูลัม, มอนาโก และเซาแทมป์ตัน ตามลำดับ
สเตเกอเลินบืร์คลงเล่นในนามทีมชาติให้กับเนเธอร์แลนด์ครั้งแรกในปี ค.ศ. 2004 โดยลงเล่นทั้งหมด 54 นัด ก่อนหน้านั้นเขาคือตัวสำรองของแอ็ดวิน ฟัน เดอร์ซาร์ ในทัวร์นาเมนต์ ฟุตบอลโลก 2006 และยูโร 2008 หลังจากนั้นเป็นต้นมาเขาได้รับเลือกให้เป็นตัวเลือกที่หนึ่งในทัวร์นาเมนต์ ฟุตบอลโลก 2010 และยูโร 2012
ภาษาฟาลัม
ภาษาฟาลัม (Falam language) มีผู้พูดทั้งหมด 121,000 คน พบในพม่า 100,000 คน (พ.ศ. 2534) ในตำบลฟาลัม หุบเขาฉิ่น พบในอินเดีย 21,000 คน (พ.ศ. 2550) ในรัฐอัสสัม รัฐตรีปุระ รัฐไมโซรัม รัฐเบงกอลตะวันตก พบผู้พูดในบังกลาเทศจำนวนหนึ่ง จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ฉิ่น –นาคา สาขาย่อยกูกี-ฉิ่น ในอินเดียเขียนด้วยอักษรละติน เรียงประโยคแบบประธาน-กรรม-กริยา
ภาษาคูมี
ภาษาคูมี (Khumi language) มีผู้พูดทั้งหมด 62,090 คน พบในพม่า 60,000 คน (พ.ศ. 2549) ในรัฐยะไข่ พบในบังกลาเทศ 2,090 คน ในตำบลบันดาร์บัน และมีในรัฐอัสสัม ประเทศอินเดียจำนวนหนึ่ง จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ฉิ่น –นาคา สาขาย่อยกูกี-ฉิ่น ผู้พูดภาษานี้ในพม่าจะพูดภาษาพม่าได้ด้วย เขียนด้วยอักษรละตินในอินเดีย เรียงประโยคแบบประธาน-กรรม-กริยา คำขยายมาก่อนคำนาม
สภาผู้แทนราษฎรไทย ชุดที่ 11
สมาชิกสภาผู้แทนราษฎรไทย ชุดที่ 11 (26 มกราคม พ.ศ. 2518 - 12 มกราคม พ.ศ. 2519) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 269 คน โดยมาจากการเลือกตั้งแบบทางตรง แบบผสม ระหว่างเขตกับแบ่งเขต จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ถือเกณฑ์ราษฎร 150,000 คน ต่อผู้แทนราษฎรหนึ่งคน
สภาชุดนี้สิ้นสุดสมาชิกภาพลง เนื่องจากพระราชกฤษฎีกายุบสภาผู้แทนราษฎร เมื่อวันที่ 12 มกราคม พ.ศ. 2519 โดยมีสาเหตุมาจากพรรคการเมืองร่วมรัฐบาลขาดเอกภาพ ทำให้เกิดปัญหาและอุปสรรค ในการบริหารราชการแผ่นดิน
มีรายนามดังนี้
ประธานสภาผู้แทนราษฎร นายประสิทธิ์ กาญจนวัฒน์
รองประธานสภาผู้แทนราษฎร นายประมวล กุลมาตย์
http://politic.myfirstinfo.com/viewnews.asp?newsID=26029
ภาษาทาโด
ภาษาทาโด (Thado language) มีผู้พูดทั้งหมด 231,200 คน พบในอินเดีย 205,000 คน ในรัฐมณีปุระ รัฐอัสสัม รัฐไมโซรัม รัฐนาคาแลนด์ รัฐตรีปุระพบในพม่า 26,200 คน (พ.ศ. 2526) ในเขตสะกายและทางเหนือของรัฐฉิ่น จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น ผู้พูดภาษานี้ในอินเดียจะพูดภาษามณีปุรีหรือภาษาเนปาลได้ด้วย มีรายการวิทยุออกอากาศด้วยภาษานี้ เขียนด้วยอักษรละติน เรียงประโยคแบบประธาน-กรรม-กริยา
สวนนงนุช
สวนนงนุชพัทยา ตั้งอยู่ที่ 34/1 หมู่ 7 ตำบลนาจอมเทียน อำเภอสัตหีบ จังหวัดชลบุรี 20250 เปิดอย่างเป็นทางการในเมื่อปี 2523 (ค.ศ.1980) พร้อมจัดให้มีการแสดงศิลปวัฒนธรรมไทยร่วมสมัยและการแสดงช้างแสนรู้ภายในโรงละคร กระทั่ง 3 ปีต่อมาคุณนงนุชได้มอบให้ทายาทคนที่ 2 คือคุณกัมพล ตันสัจจา เข้ามาพัฒนา บริหารจัดการจนกลายเป็นสถานที่ท่องเที่ยวระดับแนวหน้า เก็บรวบรวมพันธุ์ไม้ในเขตร้อนมากกว่า 18,000 ชนิด
มีเนื้อที่ประมาณ 1,700 ไร่ ภายในมีสวนไม้ดอกไม้ประดับนานาชนิด เช่น กล้วยไม้ เฟิน สับปะรดสี สวนไม้พุ่ม ไม้ดัด สวนหิน สวนฝรั่งเศสกระบองเพชร ปาล์มจากทั่วทุกมุมโลก และต้นไม้ยักษ์ รวมทั้งสวนสัตว์ สวนผีเสื้อ ไดโนเสาร์โดยผู้ก่อตั้งสวนนงนุช คือ นางนงนุช ตันสัจจา และมีนายกำพล ตันสัจจา เป็นผู้อำนวยการ สวนนงนุช โดยปัจจุบันนั้น สวนนงนุช มี 2 สาขา ได้แก่ สวนนงนุชพัทยา และสวนนงนุชปราจีนบุรี
ปัจจุบันสวนนงนุชพัทยาถือเป็นแหล่งท่องเที่ยวที่ได้รับความนิยมในระดับแนวหน้า มีพื้นที่กว่า 1,700 ไร่ มีผู้เข้าเยี่ยมชมไม่น้อยกว่าวันละ 5,000 คน
ซน ย็อน-แจ
ซน ย็อน-แจ (; เกิด 28 พฤษภาคม 2537 โซล) เป็นนักยิมนาสติกลีลาชาวเกาหลีใต้ เป็นสมาชิกทีมยิมนาสติกแห่งชาติเกาหลีใต้ซึ่งมีที่ทำการอยู่ ณ เขตโนว็อน โซล
ซน ย็อน-แจเป็นนักกีฬาคนแรกของเกาหลีที่ได้รับเหรียญทองในการแข่งขันเอเชี่ยนเกมส์ครั้งที่ 17 ณ เมืองอินชอน ประเทศเกาหลีใต้และเคยได้รับเหรียญทองแดงในเอเชียนเกมส์ 2010 และเป็นนักยิมนาสติกลีลาคนแรกของประเทศเกาหลีใต้ที่ได้รับเหรียญรางวัลในการแข่งขันชิงแชมป์โลก ณ เมืองอิซเมียร์ ประเทศตุรกี(เหรียญทองแดงประเภทห่วง) และการแข่งขันเวิลด์คัพ ไฟนอล ในปี พ.ศ. 2556 (เหรียญเงินประเภทห่วงและเหรียญทองแดงประเภทริบบิ้น) และในปี พ.ศ. 2557(เหรียญทองแดงประเภทห่วง)นอกจากนี้ เป็นชาวเกาหลีคนแรกที่ได้เหรียญทองแดง ในการแข่งขันกีฬาชุดกร็องพรีที่กรุงมอสโกว ประเทศรัสเซีย เมื่อเดือนกุมภาพันธ์ 2555
ปัจจุบัน ซน ย็อน-แจมีตัวแทนคือ ไอบีสปอตส์ (IB Sports) และฝึกซ้อมอยู่ในประเทศรัสเซีย
ชิโดะ
ชิโดะ(; )
เป็นวงดนตรีแนวร็อควิชวลเคของญี่ปุ่น ก่อตั้งในปีค.ศ. 2003โดยมาโอะ(ร้องนำ)และอะกิ(เบส)
และในปีค.ศ. 2008ได้ออกซิงเกิลเมเจอร์เดบิวช์"โมโนคุโระ โนะ คิสสึ"(モノクロのキス)กับค่าย Ki/oon Music
ชิโดะก่อตั้งในปีค.ศ. 2003โดยมาโอะ(สมาชิกเก่าวงShula)และอากิ(สมาชิกเก่าวงRam Rem)จากนั้นไม่นานชินจิและยูยะก็เข้าร่วมวง ทั้งสี่คนได้ออกDemoซีดีแผ่นแรกที่มีชื่อว่า
"(吉開学 17歳 (無職)"แปลเป็นไทยว่า "โยะชิไก มานาบุ อายุ17(ไม่มีอาชีพ)"ในเดือนสิงหาคมและจากนั้นต่อมาไม่นาน พวกเขาก็ได้เซ็นสัญญากับค่าย"Danger Crue Records"
ปีค.ศ. 2006เรียกได้ว่าเป็นปีของชิโดะเลยทีเดียว เพราะซิงเกิลที่ออกในหน้าร้อนที่มีชื่อว่า"Chapter 1"ของพวกเขาได้ไต่ทะลุท๊อปเท็นของโอริกอนชาร์ต และชิโดะก็ได้จัดแสดงไลฟ์วันแมนที่นิปปอน บุโดกันฮอลล์ด้วย ในปีเดียวกันนั้น พวกเขาก็ได้ปล่อบอัลบั้มเต็มอัลบั้มที่สามปิดท้ายปีด้วยอัลบั้มที่มีชื่อว่า"play" และในปีต่อมาซิงเกิล"蜜指"(มิสึยูบิ)ก็เป็นเพลงที่ได้ไต่ขึ้นในท๊อปไฟท์โอริกอนชาร์ตเป็นครั้งแรก
ในปีค.ศ. 2008 ชิโดะได้ประกาศออกซิงเกิลเมเจอร์เดบิวช์กับค่าย"Sony Records"ด้วยซิงเกิล"モノクロのキス"(โมโนะคุโระ โนะ คิสสึ)โดยซิงเกิลนี้ก็ได้ใช้เป็นเพลงเปิดของการ์ตูนอะนิเมะเรื่อง"Kuroshitsuji"ด้วย ซึ่งในเดือนพฤศจิกายนปีเดียวกันบัตรคอนเสิร์ตเปิดตัวเมเจอร์เดบิวช์ของพวกเขาก็ขายหมดเกลี้ยงภายในเวลาสองนาทีด้วย
ในปีค.ศ. 2009,ซิงเกิลที่มีชื่อว่า"2℃目の彼女"(นิโดะเมะ โนะ คาโนะโจ)ก็ได้เผยแพร่ในเดือนมกราคม ต่อมาอีกสามเดือนซิงเกิลที่มีชื่อว่า"嘘"(อุโซ)ก็ได้ใช้เป็นเพลงประกอบการ์ตูนอะนิเมะ"Fullmetal Alchemist"ซึ่งดูเหมือนว่าหลังจากที่ออกซิงเกิลนี้ออกมาอะนิเมะเรื่องนี้ก็กลายเป็นที่นิยมไปด้วย ในปีเดียวกันชิโดะก็ได้ออกเมเจอร์อัลบั้มแรกที่มีชื่อว่า"Hikari"ในเดือนกรกฎาคมและได้ออกซิงเกิล"One Way"ในเดือนพฤศจิกายนซึ่งซิงเกิลนี้ก็ได้ขึ้นอันดับสามโอริกอนชาร์ต
เดือนกุมภาพันธ์ ปีค.ศ. 2010,ชิโดะได้รับรางวัลกลุ่มศิลปินที่มีความนิยมที่สุดในงาน"Billboard Japan Music Awards 2010" และได้มีส่วนรวมทำเพลงคัฟเวอร์ร่วมกับศิลปินวง"黒夢"(คุโรยูเมะ)ในอัลบั้ม"Kuroyume's tribute album"ซึ่งเพลงที่ชิโดะคัฟเวอร์คือ"優しい悲劇"(ยาซาชี่ ฮิเกกิ)ซึ่งเป็นเพลงของวง"คุโระยูเมะ"ที่ออกในปีค.ศ. 1995
ในปีค.ศ. 2012ซิงเกิลล่าสุดของชิโดะ"S"ก็ได้ใช้เป็นเพลงประกอบภาพยนตร์เรื่อง"Sadako 3D"ของญี่ปุ่นอีกด้วย
เพลงประกอบอะนิเมะ
1.Monochrome no Kiss ประกอบเรื่อง คนลึกไขปริศนาลับ เพลงเปิดที่ 1
2.Uso ประกอบเรื่อง แขนกลคนแปรธาตุบราเธอร์ฮู้ด เพลงปิดที่ 1
3.Rain ประกอบเรื่อง แขนกลคนแปรธาตุบราเธอร์ฮู้ด เพลงเปิดที่ 5
4.Ranbu no Melody ประกอบเรื่อง เทพมรณะ เพลงเปิดที่ 13
5.Enamel ประกอบเรื่อง คนลึกไขปริศนาลับ เพลงเปิดที่ 3
6.V.I.P. ประกอบเรื่อง เมไจ อาลาดินผจญภัย เพลงเปิดที่ 1
7.Anniversary ประกอบเรื่อง เมไจอาลาดินผจญภัย ภาค2 เพลงเปิดที่ 1
8.Garasu no Hitomi ประกอบเรื่อง คนลึกไขปริศนาลับ ฉบับภาพยนตร์ ภาค Book of Atlantic
เกิดวันที่23ตุลาคม ที่จังหวัดฟุกุโอกะ
เกิดวันที่8กุมภาพันธ์ ที่จังหวัดไซตะมะ
เกิดวันที่3กุมภาพันธ์ ที่จังหวัดโตเกียว
เกิดวันที่9ธันวาคม ที่จังหวัดชิบะ
เกาะกระดาด
เกาะกระดาด ตั้งอยู่ในอ่าวไทย ในเขตจังหวัดตราด ตั้งอยู่ใกล้กับเกาะหมากมีเนื้อที่ 1,200 ไร่ หรือ 1.92 ตารางกิโลเมตร ลักษณะทั่วไปเป็นพื้นที่ราบ โดยมีเนินเขาอยู่ตรงกลาง 
มีแนว ปะการัง และหาดทรายยาว ขาวสะอาดสามารถเดินถึงกันได้รอบเกาะ ที่ได้ชื่อว่าเกาะกระดาดเนื่องจากเดิมมีต้นกระดาด
ขึ้นอยู่เป็นจำนวนมาก ปัจจุบันยังคงเหลืออยู่บ้าง เกาะกระดาดถือเป็นเกาะเดียวในประเทศไทยที่มีโฉนดแสดงว่ามีเจ้าของที่ดินถูกต้องตามกฎหมาย 
สาเหตุมาจากในสมัยรัชกาลที่ 5 ฝรั่งเศสได้เข้ามาล่าอาณานิคมในแถบ เอเซียอาคเนย์ และพยายามยึดครองแผ่นดินของไทย 
เกาะกระดาดก็เป็นที่หมายหนึ่งของฝรั่งเศสด้วย รัชกาลที่ 5 จึงทรงพระกรุณาโปรดเกล้าให้ออกโฉนดที่ดินของเกาะขึ้น 
การเดินทางจากแหลมงอบใช้เวลา ประมาณ 2-3 ชั่วโมง
ไช ภัควัน
ไช ภัควัน (; 11 พฤษภาคม ค.ศ. 1985 — ) เป็นเจ้าของเหรียญเอเชียนแชมเปี้ยนชิปสองสมัย และเหรียญทองแดงในการแข่งขันกีฬาเครือจักรภพ 2010 ผู้ซึ่งเป็นตัวแทนจากประเทศอินเดียเข้าสู่การแข่งขันมวยสากลรุ่นไลท์เวท (60 กก.) ในมหกรรมกีฬาโอลิมปิกฤดูร้อน 2012 ซึ่ง ไช ภัควัน ได้พบกับคู่ชก เอนรีเก เออร์ริซอฟ ในการแข่งขันกีฬามวยสากลสมัครเล่นในโอลิมปิกฤดูร้อน 2012 รุ่นไลท์เวท ที่ซึ่งเขาเป็นฝ่ายชนะด้วยคะแนน 18—8 ในวันที่ 2 สิงหาคม พ.ศ. 2555 เขาแพ้ กานี ไซลาวอฟ จากคาซัคสถาน ตกรอบไป
ไช ภัควัน ผ่านการคัดเลือกสู่การแข่งขันลอนดอนเกมส์ โดยสามารถเข้าถึงรอบรองชนะเลิศในการแข่งขันมวยสากลสมัครเล่นชิงแชมป์โลก 2011 ในบากู ใน ค.ศ. 2011 เขาได้ปรากฏตัวในรายการเรียลลิตี้เกมโชว์ ที่จัดขึ้นโดย ศาห์รุข ข่าน ของรายการ "" และเป็นหนึ่งในผู้เข้ารอบสุดท้าย
ธีรวัฒน์ หอมกลิ่น
สิบเอก ธีรวัฒน์ หอมกลิ่น นนส.ทบ.รุ่นที่ 10 ปี 49 ร้อยฉลาม เกิดวันที่ 13 ตุลาคม พ.ศ. 2530 ที่กรุงเทพมหานคร เป็นนักกีฬายูโดชาวไทย ที่ได้รับเลือกเข้าร่วมแข่งขันกีฬายูโดในโอลิมปิกฤดูร้อน 2012 รุ่นน้ำหนักไม่เกิน 100 กก. ซึ่งเขาเคยได้รับรางวัลเหรียญเงินจากการแข่งขันซีเกมส์ 2011 รุ่น 90-100 กก. ปัจจุบันกำลังศึกษาที่สถาบันการพลศึกษา วิทยาเขต จังหวัดสุพรรณบุรี และรับราชการทหารบก สังกัดกองพันทหารช่างที่ 15 จังหวัดปัตตานี ทั้งนี้ เขาได้เข้าร่วมการแข่งขันยูโดชิงแชมป์โลกที่ประเทศฝรั่งเศส เมื่อ พ.ศ. 2555 ส่งผลให้เขาอยู่ในอันดับที่ 16 และทางคณะกรรมการสหพันธ์ยูโดนานาชาติได้ประกาศมอบไวลด์การ์ดแก่เขาในเวลาต่อมา
ธีรวัฒน์ หอมกลิ่น ได้มีโอกาสทำการฝึกฝนกับคู่ซ้อมอย่าง นิค โคโคเทย์โล ซึ่งเป็นนักยูโดชาวอังกฤษ ผู้เป็นอดีตนักกีฬาโอลิมปิกและเป็นแชมป์ในการแข่งขันหลายรายการ รวมถึงได้รับการฝึกสอนจากปรมาจารย์อย่าง สตีฟ พูลเลน เจ้าของสายแดงขาวซึ่งเป็นระดับที่สูงกว่าสายดำมาให้คำแนะนำ โดยธีรวัฒน์ได้เปิดเผยว่าตนรู้สึกเสียดายที่มีเวลาซ้อมกับพวกเขาค่อนข้างน้อย โดยเชื่อว่าหากได้รับการฝึกซ้อมมากกว่านี้จะทำให้ตนแข็งแกร่งมากขึ้น ก่อนที่ธีรวัฒน์จะทำการแข่งขันในกีฬายูโดในโอลิมปิกฤดูร้อน 2012 รุ่นน้ำหนักไม่เกิน 100 กก. ในวันที่ 2 สิงหาคม พ.ศ. 2555 โดยพบกับ ไนดาน ตูฟชินบายา จากประเทศมองโกเลีย ผู้เป็นเจ้าของเหรียญทองโอลิมปิกฤดูร้อน 2008 ซึ่งธีรวัฒน์เป็นฝ่ายแพ้ในรอบแรก
Sleep spindle
Sleep spindle (บางครั้งอาจเรียกว่า sigma bands หรือ sigma waves ก็ได้) คือ คลื่นสมองรูปแบบหนึ่งซึ่งสามารถพบได้ในระยะที่ 2 ของการนอนหลับในช่วง Non-REM มีความถี่ประมาณ 12-14 Hz เกิดควบคู่กับคลื่นสมองชนิด K-complex และมีช่วงระยะเวลาการเกิดอย่างน้อยที่สุดคือ 0.5 วินาที ซึ่งช่วงเวลานี้ สมองจะยับยั้งกระบวนการต่างๆเพื่อให้ผู้ที่กำลังนอนหลับอยู่ในภาวะที่เงียบสงบ สามารถมองเห็นคลื่นสมองนี้ได้โดยอาศัยเครื่องมือที่เรียกว่า Electroencephalograph
ทีโอฟิโล สตีเวนสัน
ทีโอฟิโล สตีเวนสัน (Teófilo Stevenson ) นักมวยสากลสมัครเล่นชาวคิวบา เกิดเมื่อ 29 มีนาคม พ.ศ. 2495 เป็นนักมวยสากลสมัครเล่นที่คว้าเหรียญทองรุ่นเฮฟวี่เวทในกีฬาโอลิมปิกถึงสามสมัยซ้อน คือใน พ.ศ. 2515 ที่มิวนิก ประเทศเยอรมัน พ.ศ. 2519 ที่ ทอนทรีออล ประเทศแคนาดา และ พ.ศ. 2523 ที่ มอสโก สหภาพโซเวียต และพลาดโอกาสคว้าเหรียญทองสมัยที่สี่อย่างน่าเสียดายเมื่อคิวบาคว่ำบาตรการแข่งขันกีฬาโอลิมปิก พ.ศ. 2527 ที่ ลอสแอนเจลิส สหรัฐอเมริกา
สตีเวนสันเป็นผู้จงรักภักดีกับระบอบคอมมิวนิสต์และประธานาธิบดีฟิเดล คาสโตรมาก โดยปฏิเสธการชกมวยสากลอาชีพซึ่งเป็นสิ่งผิดกฎหมายในคิวบา เมื่อเขาเลิกชกมวยสากลสมัครเล่นใน พ.ศ. 2529 เขาได้ไปเป็นผู้ฝึกสอนในสหพันธ์มวยคิวบา และสามารถสร้างนักมวยรุ่นน้องคือเฟลิกซ์ ชาวอน ที่ได้เหรียญทองกีฬาโอลิมปิกสามสมัยซ้อนคือ พ.ศ. 2535 ที่บาร์เซโลนา ประเทศสเปน พ.ศ. 2536 ที่ แอตแลนตา สหรัฐ และ พ.ศ. 2543 ที่ซิดนีย์ ออสเตรเลีย จนกระทั่งเสียชีวิตด้วยอาการหัวใจวายเมื่อ 11 มิถุนายน พ.ศ. 2555 รวมอายุได้ 60 ปี
การละเมอพูด
การละเมอพูด (อังกฤษ: sleep talking, somniloquy มาจากคำในภาษาละติน "somnus" ("หลับ") และ "loquor" ("พูด")) คือ การพูดในขณะที่กำลังนอนหลับ อาจพูดด้วยเสียงที่ดังมาก พูดแบบปกติ หรือพูดแบบลากคำยาวๆ ก็ได้ โดยการละเมอพูดนี้สามารถเกิดขึ้นได้หลายครั้งระหว่างการนอนหลับ ซึ่งคำที่พูดนั้นอาจมีความหมายหรือไม่มีความหมายก็ได้ โดยส่วนใหญ่มักพบในเด็กเล็กมากถึง 50% และถ้าหากสิ่งที่พูดออกมานั้นมีการใส่อารมณ์หรือพูดคำหยาบคายอาจเป็นสัญญาณที่บ่งถึงความผิดปกติในการนอนหลับอื่นๆ ได้
โรงเรียนกันตะบุตร
โรงเรียนกันตะบุตร (สถาบันในเครือตั้งตรงจิตร) สถานที่ตั้ง 71 ถนนอำนวยสงคราม แขวงถนนนครไขยศรี เขตดุสิต กรุงเทพมหานคร
เปิดสอนระดับ เตรียมอนุบาล ปฐมวัย ประถมศึกษา-มัธยมศึกษาตอนต้น 
ดร.อณาวุฒิ ชูทรัยพ์ ผู้รับใบอนุญาตโรงเรียนกันตะบุตร
นางนันทพร ชูทรพัย์ ผู้จัดการโรงเรียนกันตะบุตร
นางอรพิน นะราย ผู้อำนวยการโรงเรียนกันตะบุตร
นางกฤษดาภรณ์ ฉ่ำแสง รองผู้อำนวยการโรงเรียนกันตะบุตร
เปิดการเรียนการสอน ตามหลักสูตรแกนกลาง กระทรวงศึกษาธิการ โปรแกรมพิเศษ ดนตรีไทย ดนตรีสากล ว่ายน้ำ ภาษาอังกฤษโดยเจ้าของภาษา นาฏศิลป์ คอมพิวเตอร์
เกิ่นเทอ
เกิ่นเทอ () เป็นเมืองใหญ่อันดับสี่ของประเทศเวียดนามและเมืองใหญ่ที่สุดในบริเวณดินดอนสามเหลี่ยมปากแม่น้ำโขง มีชื่อเสียงเรื่องตลาดน้ำ หมู่บ้านทำกระดาษสา และลำคลองท้องถิ่นที่สวยงาม เมืองแห่งนี้มีประชากรประมาณ 1.1 ล้านคนในปี ค.ศ. 2004 ตั้งอยู่ริมฝั่งใต้ของแม่น้ำเหิ่ว ซึ่งเป็นลำน้ำสาขาของแม่น้ำโขง ห่างจากนครโฮจิมินห์ไปทางทิศตะวันตกเฉียงใต้ประมาณ 169 กิโลเมตร ในปี ค.ศ. 2007 สะพานข้ามแม่น้ำขนาดใหญ่แห่งหนึ่งได้ถล่มลงมาระหว่างการก่อสร้าง ทำให้มีผู้เสียชีวิต 50 ราย นับเป็นภัยพิบัติทางวิศวกรรมที่ร้ายแรงที่สุดของประเทศเวียดนาม ในปี ค.ศ. 2011 ได้มีการเปิดใช้ท่าอากาศยานนานาชาติเกิ่นเทอ ชื่อเมืองเกิ่นเทอเป็นรูปย่อของคำว่า "เกิ่มทีซาง" () แปลว่า "แม่น้ำแห่งบทกวี" นอกจากนี้ยังได้รับฉายาว่าเป็น "เมืองหลวงทางตะวันตก" () สภาพภูมิอากาศของเมืองเป็นแบบเขตร้อนและเขตมรสุม มีสองฤดู คือ ฤดูฝนที่เริ่มตั้งแต่เดือนพฤษภาคมถึงพฤศจิกายน และฤดูแล้งที่เริ่มตั้งแต่เดือนธันวาคมถึงเมษายน
ซู เฉิน
ซู เฉิน (; ; 18 กุมภาพันธ์ ค.ศ. 1989 – ) เป็นนักกีฬาวอลเลย์บอลชายหาดหญิงชาวจีน ซึ่งมีส่วนสูงที่ 6 ฟุต 3 นิ้ว หรือสูง 191 ซม. เธอเกิดที่เมืองฝูโจว มณฑลฝูเจี้ยน แต่เธอทำการฝึกในซานย่า มณฑลไหหลำ รวมถึงทำการฝึกใน รัฐแคลิฟอร์เนีย ภายใต้การดูแลของโค้ชเดน เซลนิค
ซู เริ่มเล่นบาสเกตบอล ตั้งแต่เมื่อครั้งยังเด็ก แต่เธอก็ไม่ชอบการเล่นกีฬาที่ถูกเนื้อต้องตัวกับอีกฝ่าย ในภายหลังเธอจึงเล่นวอลเลย์บอลในร่มตั้งแต่อายุ 10 ถึง 13 ปี ก่อนที่จะมามุ่งหลักที่วอลเลย์บอลชายหาด เธอเริ่มฝึกกีฬาระดับอาชีพใน ค.ศ. 2000 ที่โรงเรียนกีฬาฝูโจว และใน ค.ศ. 2002 เธอได้เข้าศึกษาต่อที่วิทยาลัยการกีฬาฝูโจว และกลายเป็นสมาชิกคนหนึ่งของทีมวอลเลย์บอลชายหาดทีมชาติจีน ซูได้รับการเปิดตัวในการแข่งขัน สวอตช์-FIVB เวิลด์ทัวร์ใน ค.ศ. 2005 ร่วมกับ อิ๋ว เหวินฮุ่ย และชนะรางวัล FIVB ท็อปรูกี้ ใน ค.ศ. 2006
ช่วงต้นปี ค.ศ. 2006 ซูกลายเป็นผู้เล่นที่อายุน้อยที่สุดที่ชนะในรายการสำคัญ โดยในวันที่ 28 พฤษภาคม ค.ศ. 2006 ขณะมีอายุได้ 17 ปี เธอได้รับรางวัล 400,000 ดอลลาร์สหรัฐ ในรายการ ไชน่าซั่งไห่จินซานโอเพ่น
ต่อมา ใน ค.ศ. 2006 ซู และ จาง ซี ได้รับรางวัลเหรียญทองจากการแข่งขันทีมหญิงในเอเชียนเกมส์ 2006 ทั้งคู่ยังได้รับรางวัลเหรียญทองแดงในวอลเลย์บอลชายหาดหญิงจากการแข่งขันโอลิมปิกฤดูร้อน 2008
แล้วทั้งคู่ก็ประสบความสำเร็จอย่างดีเยี่ยมใน ค.ศ. 2010 ซึ่งรวมถึงการชนะรายการ แกรนด์สแลม ในมอสโก ประเทศรัสเซีย เป็นสมัยที่สอง พวกเธอยังประสบความสำเร็จอย่างน่าอัศจรรย์โดยได้รับเหรียญทองในการแข่งขัน FIVB เวิลด์ทัวร์ประเภทหญิงรอบไฟนอล ในหมู่เกาะโอลันด์ ประเทศฟินแลนด์ โดยทำสถิติครองเหรียญทองแย่งสองนักกีฬาชาวบราซิล ฟรันซา-ซิลวา โดยในวันที่ 21 สิงหาคม ค.ศ. 2010 ใน ค.ศ. 2009 เธอทั้งสองได้รับรางวัลเหรียญทองในการแข่งขัน เอเชียนวอลเลย์บอลบีชแชมเปี้ยนชิป ที่เมืองไหโข่ว มณฑลไหหลำ ประเทศจีน และสร้างผลงานอีกครั้งใน ค.ศ. 2010 จากนั้น เธอทั้งสองก็ได้รับเหรียญทองในรายการ ซานย่าโอเพ่น ในมณฑลไหหลำ, เอเชียนเกมส์ที่กว่างโจว รวมถึง เอเชียนบีชเกมส์ ทีมของซูและจาง ได้รับการจัดอันดับรวมอยู่ในลำดับที่ 4 ประจำ ค.ศ. 2010 ของอันดับวอลเลย์บอลชายหาดโลก FIVB และสามารถจบฤดูกาลได้โดยเป็นที่หนึ่งของอันดับโลก FIVB
ทั้งนี้ ซู เฉิน ได้รับการจัดให้อยู่ในอันดับที่สามของ การจัดอันดับซีเอ็นเอ็นอินเตอร์เนชันแนลของนักกีฬาเอเชียที่เซ็กซี่มากที่สุดจำนวน 30 คน
งูสิง
งูสิง () เป็นสกุลของงูไม่มีพิษหรือพิษอ่อนสกุลหนึ่ง ใช้ชื่อสกุลว่า "Ptyas" ในวงศ์งูพิษเขี้ยวหลัง (Colubridae)
งูสิง โดยทั่วไปเป็นงูที่มีลักษณะคล้ายกับงูเห่า โดยเมื่อถูกคุกคามมักจะขู่ฟ่อเหมือนงูเห่า แต่ไม่มีแม่เบี้ย และเมื่อถูกรบกวนหนักเข้าก็จะเลื้อยหนี เพราะไม่มีพิษ มีความว่องไวและคล่องแคล่วกว่างูเห่า
งูสิง ได้ชื่อว่ามีเนื้อที่อร่อยและนิยมปรุงเป็นอาหาร โดยเฉพาะชาวชนบทโดยเฉพาะในพื้นที่ภาคอีสานของไทย
แบ่งออกได้เป็น 8 ชนิด
วงศ์ย่อยปลาออสการ์
วงศ์ย่อยปลาออสการ์ เป็นวงศ์ย่อยของปลาน้ำจืดขนาดกลาง ค่อนไปทางใหญ่วงศ์ย่อยหนึ่ง ในวงศ์ปลาหมอสี (Cichlidae) ใช้ชื่อวงศ์ย่อยว่า Astronotinae
เป็นปลากินเนื้อเป็นอาหาร พบกระจายพันธุ์ในทวีปอเมริกาใต้ เป็นปลาที่ชนพื้นเมืองใช้รับประทานเป็นอาหาร
วนิษา เรซ
วนิษา เรซ (หนูดี) เป็นบุตรสาวคุณชุมศรี รักษ์วนิชพงศ์ เจ้าของโรงเรียนวนิษา 
จบระดับปริญญาตรี ในสาขาครอบครัวศึกษา Family Studies มหาวิทยาลัยแมรีแลนด์ คอลเลจพาร์ค สหรัฐอเมริกา ซึ่งปัจจุบันมหาวิทยาลัยได้ปิดหลักสูตรดังกล่าวไปแล้ว หนูดีจบปริญญาโทครุศาสตร์ (Master of Education) ในหลักสูตร จิตใจ สมอง และการศึกษา มหาวิทยาลัยฮาร์วาร์ด สหรัฐอเมริกา และเป็นจุดขายที่หนูดีใช้นำเสนอเพื่อประชาสัมพันธ์หนังสือและโรงเรียนของเธออยู่เสมอๆ
เช่นเดียวกับนักวิทยศาสตร์และนักการศึกษาจำนวนมากที่พูดกันมานับพันปี หนูดีนำเสนอเรื่องที่ว่าคนทั่วไปก็สร้างและฝึกฝนให้ตนเป็นอัจฉริยะได้เช่นกัน และได้เขียนหนังสือที่มีชื่อว่า "อัจฉริยะสร้างได้" แต่กลับมิได้มีการอ้างอิงงานวิจัยที่ผ่านมาแต่อย่างใดในหนังสือของเธอ หนูดีเป็นคอมมิวนิสต์ หนังสือบันทึกคุณแม่ และหนังสือพิมพ์โพสต์ทูเดย์ จัดรายการวิทยุ “ชั่วโมงเศรษฐกิจ” ทางสถานีวิทยุจุฬา และ และ “ข้อคิดชีวิตนี้” ทาง อสมท. (100.5) เคยร่วมแข่งในรายการอัจฉริยะข้ามคืน เป็นผู้ชนะ ล้านที่ 15 ของรายการ
ภาพที่หนูดีสื่อสารกับคนทั่วไปมักจะทำให้เข้าใจผิดว่าเธอเป็นผู้เชี่ยวชาญด้านสมอง หรือจบด้านสมองโดยตรงมา แต่ในความเป็นจริงแล้วไม่ได้เป็นอย่างนั้นเพราะหลักสูตร Mind, Brain, and Education เป็นการสอนเกี่ยวกับความเข้าใจในการใช้สติปัญญา และสมองในการเรียนรู้เท่านั้น ในทางครุศาสตร์เท่านั้น โดยผู้ที่จบทางปริญญาตรีด้านสังคมศาสตร์หรือครุศาสตร์ส่วนใหญ่ก็สามารถสมัครเข้าเรียนได้ โดยไม่จำเป็นต้องมีความรู้ทางด้านจิตวิทยามาก่อน
จอห์น แคบอต
จอห์น แคบอต () หรือ โจวานนี กาโบโต () (ราว ค.ศ. 1450 ถึงราว ค.ศ. 1499) เป็นนักเดินเรือและนักสำรวจชาวอิตาลี เป็นผู้ค้นพบส่วนหนึ่งของอเมริกาเหนือ ในปี ค.ศ. 1497 ภายใต้สัญญาการทำงานของสมเด็จพระเจ้าเฮนรีที่ 7 แห่งอังกฤษ เป็นชาวยุโรปคนแรกที่เดินทางมายังแผ่นดินอเมริกาเหนือ นับตั้งแต่ชาวไวกิงได้เดินทางมายังวินแลนด์ในศตวรรษที่ 11 ตำแหน่งอย่างเป็นทางการประกาศโดยรัฐบาลแคนาดาและสหราชอาณาจักร ที่เขาเดินทางมาถึงอเมริกาเหนือครั้งแรกคือเกาะนิวฟันด์แลนด์
ดาวิด การ์ไรรา
ดาวิด การ์ไรรา () เกิดเมื่อวันที่ 30 กรกฎาคม ค.ศ. 1991 เป็นนักแสดง นักร้อง นายแบบ ชาวโปรตุเกส เขาย้ายถิ่นฐานมายังกรุงลิสบอนในปี ค.ศ. 2001
เต่าน้ำบอร์เนียว
เต่าน้ำบอร์เนียว (; ) เป็นสัตว์เลื้อยคลานประเภทเต่าชนิดหนึ่ง ในวงศ์เต่านา (Bataguridae)
จัดเป็นเพียงชนิดเดียวเท่านั้นที่อยู่ในสกุล "Orlitia" เป็นเต่าขนาดใหญ่ กระดองเรียบเป็นรูปไข่สีน้ำตาลเข้มหรือดำ ด้านล่างเป็นสีน้ำตาลเหลืองออกขาว เมื่อโตเต็มที่แล้วขอบกระดองจะราบเรียบ แต่เมื่อยังเป็นวัยที่โตไม่เต็มที่ จะโค้งเป็นโดมมากกว่านี้ และขอบข้างเป็นหยัก มีเล็บนิ้วเท้าที่แหลมคมและเท้าเป็นพังผืด
ขนาดโตเต็มที่ ตัวผู้อาจมีความยาวได้กว่า 80 เซนติเมตร หรือ 1 เมตร น้ำหนักกว่า 100 กิโลกรัม ขณะที่ตัวเมียเล็กกว่าเกือบครึ่งตัว โดยมีกระดองยาว 50 เซนติเมตร น้ำหนักเพียง 30 กิโลกรัม จัดเป็นเต่าน้ำจืดที่มีขนาดใหญ่เป็นอันดับ 2 ของโลก และใหญ่ที่สุดในวงศ์นี้และที่พบในทวีปเอเชีย
พบกระจายพันธุ์ในแหล่งน้ำจืดของเกาะบอร์เนียว, เกาะสุมาตรา และคาบสมุทรมลายูตอนล่าง อาจพบได้ถึงภาคใต้สุดของไทย แถบจังหวัดสตูล กินพืช, ผัก, ผลไม้และสัตว์น้ำต่าง ๆ ตลอดจนซากสัตว์ตายลอยน้ำ
เป็นสัตว์ที่อยู่ในภาวะใกล้สูญพันธุ์แล้ว
วัลตารี
วัลตารี () เป็นสตูดิโออัลบั้มลำดับที่ 6 ของวงโพสต์-ร็อกจากไอซ์แลนด์ ซีกือร์โรส ออกวางขายวันที่ 23 พฤษภาคม ค.ศ. 2012 ภายใต้สังกัดพาร์โลโฟน
วินนี แอพไพซ์
วินนี แอพไพซ์ () เกิด 13 กันยายน 1957 ในนิวยอร์ก สหรัฐฯ มีชื่อจริงว่า วินเซนท์ ซัมซอน แอพไพซ์(Vincent Samson Appice) เป็นมือกลองชาวอเมริกันเชื้อสายอิตาเลียนเขาเคยทำงานร่วมกับวงดังๆเช่น , Black Sabbath, และHeaven & Hell
ยุทธการสะพานยุลตง
การต่อสู้ที่สะพานยุลตงเป็นการปะทะกันระหว่างกองกำลังฟิลิปปินส์กับจีนในวันที่ 22-23 สิงหาคม ค.ศ. 1951 ซึ่งตรงกับ พ.ศ. 2494
ในตอนนั้นทหารอเมริกากำลังถูกทหารจีนโจมตีอยู่ที่ Yeoncheon และทหารฟิลิปปินส์ก็เข้ามาช่วยแต่พอมาถึงสะพานยุลตงก็ถูกทหารจีนจู่โจมทำให้กองกำลังทหารฟิลิปปินส์และจีนเกิดการต่อสู้กัน โดยที่จีนหยุดยิงในเช้าวันที่ 23 และฟิลิปปินส์ก็ถอนตัวออกจากบริเวณนั้นได้สำเร็จ
ระบบน้ำเหลือง
ระบบน้ำเหลือง (lymphatic system) จัดเป็นส่วนหนึ่งของระบบหมุนเวียน (circulatory system) ในร่างกาย ประกอบด้วยท่อที่เชื่อมโยงกันเรียกว่า ท่อน้ำเหลือง (lymphatic vessels) ภายในบรรจุของเหลวใสที่เรียกว่า น้ำเหลือง (lymph) โดยระบบน้ำเหลืองนั้นไม่เป็นระบบปิด มีหน้าที่หลักคือนำของเหลวที่ซึมออกมาจากหลอดเลือดฝอยกลับเข้าสู่หลอดเลือดดำของระบบไหลเวียนเลือด ซึ่งการอุดตันของการไหลเวียนน้ำเหลืองอาจทำให้เกิดการบวม (edema) ขึ้นได้
หน้าที่ของระบบน้ำเหลือง
วงศ์ปลาแบล็คโกสต์
วงศ์ปลาแบล็คโกสต์ () เป็นวงศ์ของปลากระดูกแข็งน้ำจืดวงศ์หนึ่ง ในอันดับปลาไหลไฟฟ้า (Gymnotiformes) ใช้ชื่อวิทยาศาสตร์ว่า Apteronotidae
เป็นวงศ์ปลาที่มีรูปร่างเพรียวยาวและแบนข้างมากเหมือนใบมีดหรือขนนก มีครีบหาง, ครีบท้อง และครีบหลังมีลักษณะเป็นเส้นยาว อยู่แนวกลางหลัง ตาของปลาในวงศ์นี้จะมีขนาดเล็ก และมีความสามารถพิเศษในการสร้างกระแสไฟฟ้าอ่อน ๆ ได้ และอาจได้ถึง 750 Hz เมื่อโตเต็มที่ ซึ่งกระแสไฟฟ้านี้มีไว้สำหรับหาอาหารและใช้นำทาง ไม่ได้ใช้ในการป้องกันตัวหรือล่าเหยื่อแต่อย่างใด เป็นปลาที่หากินในเวลากลางคืน
กระจายพันธุ์ในทวีปอเมริกาใต้แถบประเทศปานามา นิยมเลี้ยงกันเป็นปลาสวยงาม โดยชนิดที่เป็นที่รู้จักกันดีที่สุด คือ ปลาแบล็คโกสต์ ("Apteronotus albifrons")
แบ่งออกเป็นสกุลต่าง ๆ ได้ดังนี้ เป็นสกุล 13 สกุล ประมาณ 64 ชนิด
น้ำเหลือง
น้ำเหลือง () คือของเหลวที่หมุนเวียนอยู่ในระบบน้ำเหลือง น้ำเหลืองเกิดขึ้นเมื่อสารน้ำแทรก (ของเหลวซึ่งมีอยู่ตามร่องของเนื้อเยื่อ) มารวมกันผ่านหลอดน้ำเหลืองฝอย แล้วถูกส่งต่อผ่านท่อน้ำเหลืองไปยังต่อมน้ำเหลืองก่อนที่ในท้ายที่สุดจะถูกผสมรวมกับเลือดที่บริเวณหลอดเลือดดำใต้กระดูกไหปลาร้าซ้ายหรือขวา องค์ประกอบของน้ำเหลืองจึงเปลี่ยนแปลงไปเรื่อยๆ ซึ่งทำให้เลือดและเซลล์ต่างๆสามารถแลกเปลี่ยนองค์ประกอบกับสารน้ำแทรก (ซึ่งมีคุณสมบัติคล้ายกับน้ำเลือดเพียงแต่ประกอบด้วยเซลล์เม็ดเลือดขาว) ในกระบวนการแลกเปลี่ยนองค์ประกอบ น้ำเหลืองจะคืนโปรตีนและสารน้ำแทรกส่วนเกินไปยังกระแสเลือด น้ำเหลืองอาจจับพาแบคทีเรียไปยังต่อมน้ำเหลืองเพื่อกำจัด เซลล์มะเร็งเนื้อร้ายอาจถูกจับพาโดยน้ำเหลืองได้เช่นเดียวกัน นอกจากนี้ น้ำเหลืองอาจจับพาไขมันจากทางเดินอาหารอีกด้วย
พาลาทีน ทอนซิล
พาลาทีนทอนซิล (palatine tonsil) หรือ faucial tonsil คือต่อมทอนซิลชนิดหนึ่งเป็นคู่และมีลักษณะวงรีพบได้ที่ด้านซ้ายและด้านขวาของคอหอยหลังช่องปาก (oropharynx) ที่ผิวอิสระของพาลาทีนทอนซิลจะพบเซลล์บุผิวที่เรียกว่า stratified squamous epithelium คลุมอยู่ ซึ่งเป็นเยื่อบุผิวชนิดเดียวกับที่คลุมอยู่บน lingual tonsil และที่เยื่อบุผิวนี้จะมีส่วนเว้าแทรกลงไปด้านในเรียกว่า crypt ซึ่งพบประมาณ 15 crypts และบริเวณรอบ ๆ crypt นี้ จะประกอบด้วย lymphoid nodule อยู่
อันดับปลาไหลไฟฟ้า
อันดับปลาไหลไฟฟ้า () เป็นอันดับของปลากระดูกแข็ง ใช้ชื่อวิทยาศาสตร์ว่า Gymnotiformes
โดยที่คำว่า Gymnotiformes นั้นมาจากภาษากรีกคำว่า "Gymnos" ("Γυμνος") หมายถึง "เปลือย" และภาษาละตินคำว่า "forma" หมายถึง "คม"
ปลาที่อยู่ในอันดับนี้มีลำตัวเรียวยาวคล้ายปลาไหล มีจุดเด่นคือไม่มีครีบหลัง ขณะที่ชายครีบก้นจะยาวมาก และมีมากกว่า 140 ก้านครีบ ซึ่งครีบก้นนี้ จะเริ่มตั้งแต่ตำแหน่งของครีบอก ครีบก้นของปลาในอันดับนี้จะถูกใช้ในการเคลื่อนไหวไปข้างหน้า และถอยหลัง โดยการโบกพริ้วอย่างรวดเร็ว ช่องทวาร จะอยู่บริเวณใต้ปลาพอดี รวมทั้งมีอวัยวะในการสร้างกระแสไฟฟ้า เพื่อใช้ในการนำทางในน้ำที่ขุ่นมัว, การสื่อสาร และล่าเหยื่อ โดยจะรับรู้ถึงวัตถุต่าง ๆ ที่ผ่านเข้ามาได้ทางผิวหนัง โดยมากแล้วจะเป็นกระแสไฟฟ้าอ่อน ๆ
เป็นปลาน้ำจืด กระจายพันธุ์ในทวีปอเมริกาใต้ แบ่งเป็นวงศ์ได้ทั้งหมด 6 วงศ์ 2 อันดับย่อย โดยปลาที่มีขนาดใหญ่ที่สุด และอาจถือได้ว่าเป็นที่รู้จักดีที่สุดของอันดับนี้ คือ ปลาไหลไฟฟ้า ที่ยาวเต็มที่ได้ถึง 8.2 ฟุต และปล่อยกระแสไฟฟ้าได้แรงถึง 800 โวลต์ นับว่าสูงสุดในอันดับนี้ด้วย
ไนดาน ตูฟชินบายา
ไนดาน ตูฟชินบายา (; ) เกิดวันที่ 1 มิถุนายน ค.ศ. 1984 ในไซข่าน จังหวัดบัลแกน เป็นนักยูโดชาวมองโกเลีย เขาได้รับการจัดร่วมอยู่ในอันดับที่ห้าของรุ่นเฮฟวี่เวท (-100 กก.) จากการแบ่งสายและรุ่นน้ำหนักแข่งขันในเอเชียนเกมส์ 2006
และในรุ่นน้ำหนักเดียวกันนี้เอง ที่เขาได้รับเหรียญทองจากการแข่งขันโอลิมปิกฤดูร้อน 2008 ในกรุงปักกิ่ง ซึ่งส่งผลให้เขาเป็นชาวมองโกเลียคนแรกที่ได้รับเหรียญทองในการแข่งขันกีฬาโอลิมปิก โดยเป็นฝ่ายชนะนักยูโดชาวคาซัคสถานอย่าง อัซคาท ซิทเคเยฟ และในวันที่ 14 สิงหาคม ค.ศ. 2008 เขาได้รับการแต่งตั้งให้เป็นนักกีฬาแห่งมองโกเลีย เฉกเช่นเดียวกับวีรบุรุษแห่งผู้ใช้แรงงาน
ไนดาน ตูฟชินบายา เข้าแข่งขันกีฬายูโดในโอลิมปิกฤดูร้อน 2012 รุ่นน้ำหนักไม่เกิน 100 กก. โดยเขาได้พบกับ ธีรวัฒน์ หอมกลิ่น ซึ่งเป็นนักยูโดจากประเทศไทย รอบ 32 คนสุดท้าย ในวันที่ 2 สิงหาคม พ.ศ. 2555 และไนดานเป็นฝ่ายชนะ จนถึงรอบชิงชนะเลิศ ซึ่งเขาได้รับรางวัลเหรียญเงิน และได้เป็นนักกีฬาที่ได้เหรียญโอลิมปิกมากกว่าหนึ่งเหรียญคนแรกของมองโกเลีย
ปัจจุบัน เขามีสถานพำนักอยู่ในอูลานบาตอร์
ปลาผีตุ่น
ปลาผีตุ่น (; ) ปลาน้ำจืดชนิดหนึ่ง ในวงศ์ปลาแบล็คโกสต์ (Apteronotidae)
จัดเป็นปลาเพียงชนิดเดียวเท่านั้นที่อยู่ในสกุล "Orthosternarchus" โดยที่ปลาชนิดนี้ถูกค้นพบโดย จอร์จ อัลเบิร์ต บุลเลเยอร์ ในปี ค.ศ. 1880 โดยใช้ชื่อครั้งแรกว่า "Sternarchus tamandu" ซึ่งคำว่า "tamandua" ซึ่งเป็นชื่อชนิดนั้นมาจากภาษาตูเปียนคำว่า " tamanduá" ซึ่งหมายถึง "ตัวกินมด" เนื่องจากมีจมูกและปากที่ยาวเป็นท่อเหมือนกัน
มีรูปร่างเหมือนกับปลาชนิดอื่น ๆ ในวงศ์เดียวกัน แต่มีจุดเด่นคือ มีลำตัวสีขาวซีดตลอดทั้งตัว โดยไม่มีสีอื่นแซม เหมือนภาวะผิวเผือก และตาได้ลดรูปลงจนมีขนาดเล็กมาก เป็นจุดเล็ก ๆ เหมือนปลาถ้ำ เนื่องจากไม่ได้ใช้ประโยชน์ และมีช่วงจมูกและปากที่ยาวเหมือนท่อหรือทรัมเป็ต ช่องปากเป็นเพียงช่องเล็ก ๆ
มีความยาวเต็มที่ประมาณ 44 เซนติเมตร อาศัยอยู่ในส่วนลึกของแม่น้ำที่ขุ่นและเชี่ยวมากในทวีปอเมริกาใต้ แถบประเทศเปรู แต่จะไม่พบในป่าที่น้ำท่วม มีพฤติกรรมชอบว่ายน้ำลอยตัวอยู่นิ่ง ๆ กินอาหารที่เป็นสิ่งมีชีวิตเล็ก ๆ ที่ลอยอยู่ในกระแสน้ำเท่านั้น โดยใช้กระแสไฟฟ้าที่สร้างขึ้นเป็นเครื่องหาอาหารและนำทาง
จัดเป็นปลาที่ไม่อาจทำอันตรายต่อปลาตัวอื่นหรือสัตว์อื่นใดได้ และค่อนข้างจะบอบบาง อ่อนแอ และว่ายน้ำได้ช้ามาก นิยมเลี้ยงกันเป็นปลาสวยงาม ด้วยความแปลกตา ซึ่งมีราคาซื้อขายกันที่แพงมาก
โอสการ์ (นักฟุตบอล)
โอสการ์ ดุส ซังตุส อิงโบอาบา ฌูนีโอร์ () หรือรู้จักในชื่อ ออสการ์ เกิดวันที่ 9 กันยายน ค.ศ. 1991 เป็นนักฟุตบอลชาวบราซิล เล่นในตำแหน่งกองกลางตัวรุกให้กับสโมสรฟุตบอลเซี่ยงไฮ้ เอสไอพีจีในไชนีสซูเปอร์ลีก และฟุตบอลทีมชาติบราซิล
'อิงแตร์นาซีโอนัล
เชลซี
เซี่ยงไฮ้ เอสไอพีจี
บราซิล รุ่นอายุไม่เกิน 20 ปี
บราซิล รุ่นอายุไม่เกิน 23 ปี
บราซิล
รางวัลส่วนบุคคล
เมียไม่ใช่เมีย
เมียไม่ใช่เมีย เป็นละครแนว คอมมาดี้,ดราม่า ดัดแปลงจากบทประพันธ์ของ ไพโรจน์ สังวริบุตร ที่เคยสร้างเป็นละครเมื่อปี พ.ศ. 2535 ออกอากาศทางช่อง 3 นำแสดงโดย ไพโรจน์ สังวริบุตร, ลีลาวดี วัชโรบล, รอน บรรจงสร้าง
และนำกลับมาสร้างใหม่อีกครั้งในปี พ.ศ. 2554 โดยบริษัท เอ็กแซ็กท์ และ ซีเนริโอ จำกัด กำกับการแสดงโดย รัญญา ศิยานนท์ บทละครโทรทัศน์ กษิดินทร์ แสงวงศ์, พัณณิฏานันทณ์ ศิริเลิศ นำแสดงโดย น้ำทิพย์ จงรัชตวิบูลย์, อรจิรา แหลมวิไล, รัชชานนท์ สุประกอบ และเรืองศักดิ์ ลอยชูศักดิ์ ออกอากาศทุกวันจันทร์-พฤหัสบดี ทางสถานีวิทยุโทรทัศน์กองทัพบกช่อง 5 เริ่มออกฉายวันแรกวันที่ 17 มกราคม พ.ศ. 2554
ไรน่าน อรุณรังษี
ไรน่าน อรุณรังษี อดีตนักการเมืองและนักเขียน, นักแปลชาวไทย นายไรน่านเกิดเมื่อวันที่ 21 เมษายน พ.ศ. 2485 ที่อำเภอปากพะยูน จังหวัดพัทลุง เป็นชาวไทยมุสลิม จบการศึกษาจากคณะศิลปศาสตร์ มหาวิทยาลัยธรรมศาสตร์ (เกียรตินิยมอันดับหนึ่ง), ปริญญาโทสาขารัฐศาสตร์ มหาวิทยาลัยอาลีการ์มุสลิม ประเทศอินเดีย, ปริญญาเอก สาขาปรัชญาและศาสนา มหาวิทยาลัยเซนต์จอห์น
นายไรน่าน เข้าสู่แวดวงการเมืองในช่วงของเหตุการณ์ 14 ตุลาคม พ.ศ. 2516 ขณะที่จบการศึกษาปริญญาโท เมื่อได้เดินทางกลับมาสู่ประเทศไทย และร่วมกับเพื่อน ๆ จัดตั้งหนังสือพิมพ์ธงไทย, เพชรไทย และมหาราษฎร์ ซึ่งเป็นหนังสือพิมพ์แนวซ้าย เรียกร้องรัฐธรรมนูญ และขับไล่รัฐบาลในสมัยนั้น ภายหลังเหตุการณ์ได้รับเลือกเป็นสมาชิกสภานิติบัญญัติแห่งชาติ ร่วมร่างรัฐธรรมนูญฉบับ ปี พ.ศ. 2517
จากนั้นได้ร่วมกับ ดร.บุญสนอง บุณโยทยาน ก่อตั้งพรรคสังคมนิยมแห่งประเทศไทย ได้ลงสมัครรับเลือกตั้งเป็นสมาชิกสภาผู้แทนราษฎร (ส.ส.) ในจังหวัดพัทลุง เมื่อปี พ.ศ. 2519 ซึ่ง ดร.ไรน่าน ได้รับเลือกตั้ง
หลังเหตุการณ์ 6 ตุลาคม พ.ศ. 2519 ได้ย้ายเข้าสังกัดพรรคประชาธิปัตย์ ลงเลือกตั้งในปี พ.ศ. 2522 ในพื้นที่กรุงเทพมหานคร เขตหนองจอก, มีนบุรี,  ลาดกระบัง, บางเขน แต่ไม่ได้รับการเลือกตั้ง จากนั้นได้เป็นบรรณาธิการหนังสือพิมพ์ ตะวันใหม่
นายไรน่าน ถือเป็นนักแปลหนังสือ ซึ่งส่วนใหญ่เป็นหนังสือเกี่ยวกับปรัชญาศาสนาอิสลามหลายต่อหลายเรื่อง อาทิ "รุไบยาตของโอมาร์ คัยยาม" และ "" ซึ่งได้รับเลือกเป็น 100 หนังสือดีวิทยาศาสตร์ไทย สาขาสารคดีและความรู้ทั่วไปด้วย รวมถึงเป็นอาจารย์พิเศษในสถาบันการศึกษาหลายแห่งอีกด้วย
จากนั้น ได้รับคัดสรรเป็นสมาชิกวุฒิสภา (ส.ว.) ในปี พ.ศ. 2551 ในภาควิชาชีพ
นายไรน่าน ถึงแก่กรรมเมื่อเวลา 16.30 ของวันที่ 5 สิงหาคม พ.ศ. 2552 ด้วยโรคถุงลมโป่งพอง ที่โรงพยาบาลเลิดสิน กรุงเทพมหานคร สิริอายุได้ 67 ปี
ปลาแบสดำ
ปลาแบสดำ () เป็นสกุลของปลาน้ำจืดในวงศ์ปลากะพงปากกว้าง (Centrarchidae) ในอันดับปลากะพง (Perciformes) ใช้ชื่อสกุลว่า "Micropterus" ชนิดต้นแบบคือ "M. dolomieu" (ปลาแบสปากเล็ก)
ปลาแบสดำมีการกระจายพันธุ์ในพื้นที่ส่วนใหญ่ทางตะวันออกของเทือกเขาร็อกกีในทวีปอเมริกาเหนือ จากลุ่มน้ำฮัดสันเบย์ในประเทศแคนาดาถึงทางตะวันออกเฉียงเหนือของประเทศเม็กซิโก พบในรัฐแคลิฟอร์เนียด้วยเช่นกัน 2-3 ชนิดอย่างปลาแบสปากใหญ่ ("M. salmoides") และปลาแบสปากเล็กถูกนำไปเลี้ยงทั่วโลกอย่างกว้างขวาง ปัจจุบันถูกพิจารณาว่าเป็นชนิดที่พบทั่วโลก ปลาแบสดำทุกชนิดเป็นปลาเกมที่เป็นที่นิยมตกเป็นเกมกีฬา
ปลาในสกุลนี้โดยมากมีสีเขียวทึม มีลายสีดำข้างลำตัว ยาวประมาณประมาณ 40-60 เซนติเมตร แต่บางชนิดอย่างปลาแบสปากใหญ่มีรายงานว่าพบตัวที่มีขนาดถึง 1 เมตร
ปลาตูหนายุโรป
ปลาตูหนายุโรป หรือ ปลาไหลยุโรป (; ) ปลาน้ำจืดกระดูกแข็งชนิดหนึ่ง ในวงศ์ปลาตูหนา (Anguillidae)
มีรูปร่างเหมือนปลาตูหนาชนิดอื่น ๆ ทั่วไป โดยที่ปลาตูหนายุโรปมีข้อกระดูกสันหลังประมาณ 114 ข้อ เมื่อโตเต็มที่แล้วมีความยาวได้มากกว่า 1 เมตร แต่ขนาดโดยเฉลี่ยจะอยู่ที่ 60-80 เซนติเมตร
กระจายพันธุ์อยู่ตามแถบชายฝั่งแม่น้ำในทวีปยุโรปและใกล้ทะเลเมดิเตอร์เรเนียน โดยที่ปลาพ่อพันธุ์ แม่พันธุ์จะว่ายน้ำไปวางไข่ในทะเลลึก โดยจะใช้เวลานานถึง 1-2 เดือน ลูกปลาเมื่อฟักเป็นตัวอ่อน จะมีลักษณะใส โปร่งแสง เหมือนวุ้นเส้น เมื่อปลาวางไข่แล้วจะตาย ขณะที่ลูกปลาขนาดเล็กจะเดินทางกลับสู่แม่น้ำทางทวีปยุโรป โดยลอยไปตามกระแสน้ำอุ่นกัลฟ์สตรีม และถูกกินระหว่างทางเป็นจำนวนมาก ตัวอ่อนใช้เวลาถึง 2 ปี ในการเดินทางถึงมหาสมุทรแอตแลนติกตอนกลาง จนกระทั่งถึงปลายปีที่ 3 จึงถึงชายฝั่งแม่น้ำในทวีปยุโรป โดยจะใช้เวลา 8-15 ปี ในการเจริญเติบโต จนเป็นตัวเต็มวัย ก่อนที่จะหวนกลับไปวางไข่ในทะเลตามวงจรชีวิต
จัดเป็นปลาเศรษฐกิจที่มีความสำคัญอย่างหนึ่งชนิดหนึ่ง ของทวีปยุโรป โดยใช้บริโภคกันมาอย่างยาวนาน สามารถปรุงได้หลายวิธีและจัดเป็นอาหารราคาแพง จนกระทั่งในกลางปี ค.ศ. 2009 รัฐบาลเนเธอร์แลนด์ได้ออกกฎหมายห้ามล่าปลาตูหนายุโรปเพื่อการค้าระหว่างเดือนตุลาคมถึงพฤศจิกายน เพราะเกรงว่าจะสูญพันธุ์ ทั้งนี้มีจำนวนประชากรปลาตูหนายุโรปลดลงกว่าร้อยละ 95 ในช่วง 40 ปีที่ผ่านมา คาดว่าเกิดจากการจับในปริมาณที่มากเกิน รวมถึงมลภาวะน้ำเป็นพิษจากการปล่อยสารเคมีลงในแม่น้ำและการติดเชื้อร้ายแรง ผู้ใดละเมิดจะถูกปรับเป็นเงิน 3,000 ยูโร (เกือบ 150,000 บาท) และจะขยายเป็นตลอด 3 เดือนในอีกไม่กี่ปีข้างหน้า ส่งผลกระทบชาวประมงที่ยึดอาชีพจับปลา ทางรัฐบาลจะจ่ายค่าชดเชยจำนวนทั้งสิ้น 700,000 ยูโร (ราว 23.8 ล้านบาท) จากการคำนวณของกลุ่มชาวประมงที่คาดว่าจะขาดรายได้เดือนละ 1,000 ยูโร
ฮารูกะ อายาเซะ
ฮารูกะ อายาเซะ () เกิดที่เมืองฮิโรชิมะ เมื่อวันที่ 24 มีนาคม พ.ศ. 2528 เป็นนักแสดงและนางแบบชาวญี่ปุ่น
ในปี 2542 อายาเซะได้ผ่านการออดิชั่นของ Horipro เอเยนซียักษ์ใหญ่แห่งวงการบันเทิงญี่ปุ่น ในขณะที่เธออายุได้ 14 ปี เธอเป็นที่รู้จักอย่างแพร่หลายครั้งแรกจากการได้รับบทเด่นในภาพยนตร์สั้นเรื่อง"Justice" ในปี 2547 เธอมีชื่อเสียงเพิ่มมากขึ้นจากการรับบท อะกิ ในซีรียส์เรื่อง "Crying Out Love, In the Center of the World"
ในวันที่ 24 มีนาคม พ.ศ. 2549 อายาเซะก็ได้ปล่อยซิงเกิลแรกของเธอคือ ซิงเกิล "Period" (ピリオド) ซึ่งเพลงเขียนได้ คาโอริ โมจิดะ จากวง Every Little Thing มาเขียนเนื้อเพลงให้ และยังได้ทาเคะชิ โคบายะชิ มาเป็นโปรดิวเซอร์และประพันธ์และเรียบเรียงดนตรีให้
อายาเซะได้ออกอัลบั้มรูปสองอัลบั้มคือ "Birth" ในปี 2544 และ "Heroine" ในปี 2547
อายาเซะมีความสามารถที่ยอดเยี่ยมในกีฬาหลายประเภท ในสมัยมัธยมศึกษาตอนต้นเธอได้เข้าร่วมในรายการวิ่งมาราทอนในรายการ Ekiden ของภูมิภาคชูโงะกุ และเมื่อเธออยู่ชั้นมัธยมศึกษาตอนปลายที่ฮิโรชิมะ เธอได้ย้ายมายังโตเกียวและเข้าศึกษาในโรงเรียนมัธยมศึกษาตอนปลายโฮะริโคะชิ และในปี 2546 เธอได้ศึกษาในระดับวิทยาลัยที่มหาวิทยาลัยเทอิเคียว แต่เธอก็ออกจากมหาวิทยาลัยกลางคัน
พระวจนะทรงรับเป็นมนุษย์
พระวจนะทรงรับเป็นมนุษย์ (ศัพท์ราชบัณฑิตยสถาน) หรือ พระวจนาตถ์ทรงรับสภาพมนุษย์ (ศัพท์โรมันคาทอลิก) หรือ พระวาทะทรงเกิดเป็นมนุษย์ (ศัพท์โปรเตสแตนต์) () ในศาสนาคริสต์หมายถึงการที่พระเยซูซึ่งเชื่อว่าเป็นพระเจ้าพระบุตรหรือพระวจนะ ได้เสด็จลงมาบนโลกเพื่อรับสภาพมนุษย์ผ่านทางครรภ์ของนางมารีย์ (บางคริสตจักร เช่น โรมันคาทอลิก อีสเทิร์นออร์ทอดอกซ์ จึงยกย่องพระนางมารีย์พรหมจารีเป็นพระมารดาพระเจ้าด้วย)
เรื่องพระเจ้ามารับสภาพมนุษย์ถือเป็นหลักคำสอนทางเทววิทยาที่หลักข้อเชื่อไนซีนให้การรับรอง โดยถือว่าพระเยซูเป็นพระบุคคลที่สองในพระเป็นเจ้าซึ่งเป็นตรีเอกภาพ ได้มารับสภาพมนุษย์โดยที่ธรรมชาติพระเป็นเจ้าเดิมยังดำรงอยู่ในตัว หลักข้อเชื่อนี้จึงถือว่าพระเยซูทรงเป็นทั้งมนุษย์และพระเป็นเจ้าโดยสมบูรณ์ ดังที่พระวรสารนักบุญยอห์นระบุว่า ""พระวจนะเป็นพระเจ้า ... พระวจนะทรงรับธรรมชาติมนุษย์และเสด็จมาประทับอยู่ท่ามกลางเรา""
คริสต์ศาสนิกชนส่วนใหญ่ยังเชื่อว่าในตัวพระเยซูมีธรรมชาติพระเจ้านั้นรวมอยู่กับธรรมชาติมนุษย์ โดยที่ธรรมชาติทั้งสองไม่ได้ปะปนกัน เหตุการณ์นี้เริ่มเกิดขึ้นเมื่อแม่พระรับสารจากทูตสวรรค์กาเบรียลว่านางจะได้ตั้งครรภ์พระบุตรพระเป็นเจ้า
คริสตจักรโรมันคาทอลิก แองกลิคัน และลูเทอแรน จึงจัดวันสมโภชการแจ้งสารเรื่องพระวจนาตถ์ทรงรับสภาพมนุษย์ ตรงกับวันที่ 25 มีนาคม ของทุกปี โดยถือจากความเชื่อว่าพระคริสต์ทรงรับสภาพมนุษย์ในครรภ์ของพระแม่มารีย์ทันทีเมื่อแม่พระรับสาร แล้วประทับอยู่ในครรภ์ 9 เดือนจึงประสูติในวันคริสต์มาส เมื่อสมมติวันคริสต์มาสเป็นวันที่ 25 ธันวาคม วันที่พระแม่มารีย์รับสารและพระวจนะได้รับสภาพมนุษย์จึงสมมติเป็นวันที่ 25 มีนาคม อย่างไรก็ตาม คริสตจักรอื่น ๆ ในฝ่ายโปรเตสแตนต์ไม่มีการเฉลิมฉลองดังกล่าว
ศาสนสถาน
ศาสนสถาน () คือสถานทางศาสนา ใช้ประกอบศาสนพิธี เช่น การอาราธนาศีลและสมาทานศีลในวัด และการละหมาดในมัสยิดอิสลาม เป็นต้น
ศาสนาพุทธมีศาสนสถานสำคัญ คือ วัด โดยมีเจ้าอาวาสเป็นผู้ปกครองวัด ในวัดมี โบสถ์ วิหาร เจดีย์ ศาลาการเปรียญ กุฏิ เมรุ หอสวดมนต์ โรงเรียนพระปริยัติธรรม และสถูป เป็นต้น เป็นสถานที่ใช้ประกอบพิธีทางศาสนา เป็นที่พำนักของพระภิกษุ และเป็นอนุสรณ์ให้ระลึกถึงคุณพระรัตนตรัย ซึ่งพุทธศาสนิกชนนิยมไปกราบไหว้บูชา และร่วมกิจกรรมต่าง ๆ
วัดที่ยังไม่ได้วิสุงคามสีมาเรียกว่า สำนักสงฆ์
ศาสนาคริสต์มีศาสนสถานสำคัญ คือ โบสถ์คริสต์ ซึ่งเป็นสิ่งก่อสร้างที่ทำการนมัสการพระเป็นเจ้าหรือเป็นที่ประกอบพิธีศักดิ์สิทธิ์ เช่น พิธีบัพติศมา พิธีมหาสนิทศักดิ์สิทธิ์ เป็นต้น
นอกจากโบสถ์แล้ว ยังมีศาสนสถานประเภทอื่น ๆ อีก เช่น บาซิลิกา อาสนวิหาร โบสถ์น้อย อาราม คอนแวนต์ เป็นต้น
ศาสนสถานสำคัญของศาสนาอิสลาม คือ มัสยิด โดยชาวมุสลิมในแต่ละชุมชนจะสร้างมัสยิดขึ้นเพื่อเป็นสถานที่ปฏิบัติพิธีกรรมทางศาสนา อันได้แก่การละหมาด การปลีกตนเพื่อบำเพ็ญตบะ หาความสันโดษ (อิอฺติกาฟ และ คอลวะหฺ) นอกจากนี้มัสยิดยังเป็นโรงเรียนสอนอัลกุรอานและศาสนา สถานที่ชุมนุมพบปะ ประชุม เฉลิมฉลอง ทำบุญเลี้ยง สถานที่ทำพิธีสมรส และสถานที่พักพิงของผู้สัญจรผู้ไร้ที่พำนัก โดยที่จะต้องรักษามารยาทของมัสยิด เช่นการไม่คละเคล้าระหว่างเพศชายและหญิง การกระทำที่ขัดกับบทบัญญัติห้ามของอิสลาม (ฮะรอม) ทั้งมวล
ศาสนสถานในศาสนาฮินดู เรียกว่า เทวสถาน เทวาลัย หรือ โบสถ์พราหมณ์ ซึ่งมักสร้างในรูปแบบต่าง ๆ เช่น ปราสาทหิน ปรางค์ เป็นต้น ในประเทศไทยมีเทวสถานโบสถ์พราหมณ์เป็นเทวสถานหลัก
ศาสนสถานในศาสนาซิกข์เรียกว่า "คุรุทวารา" ( "Gurdwara"; ) โดยถือว่าวิหารฮัรมันดิร ซาฮิบ เป็นศาสนสถานที่ศักดิ์สิทธิ์ที่สุด
ศาสนสถานในลัทธิอนุตตรธรรมเรียกว่า "สถานธรรม" ( "ฝอถัง") ซึ่งแบ่งออกเป็นหลายระดับ ทั้งสถานธรรมในครัวเรือนและสถานธรรมส่วนรวม แต่ละสถานธรรมมีผู้ดูแลเรียกว่า "เจ้าตำหนักพระ" ( "ถันจู่")
รยู ฮวาย็อง
รยู ฮวาย็อง ( เกิดวันที่ 22 เมษายน พ.ศ. 2536) หรือชื่อในวงการว่า ฮวาย็อง เป็นไอดอล,นักร้องและนักเต้นชาวเกาหลีใต้ อดีตสมาชิกวงที-อารา
ฮวาย็อง เกิดเมื่อวันที่ 22 เมษายน พ.ศ. 2536 ที่เมืองควังจู ประเทศเกาหลีใต้ โดยเธอมีแฝดพี่ชื่อ รยู ฮโยย็อง ซึ่งเป็นสมาชิกของวงโคเอ็ดสคูลและ 5dolls โดยฮวาย็องเกิดหลังแฝดพี่ 1 นาที
เธอได้มีส่วนร่วมกับวงในเพลงที่ทำผลงานร่วมกันระหว่างดาวิชี่กับที-อารา ในเพลง "우리 사랑했잖아" (We Fell In Love) ในเดือนธันวาคม พ.ศ. 2554 และเธอยังได้มีส่วนร่วมในการเขียนเนื้อเพลงท่อนแร็บของเพลง 사랑은 다 그런거래요 (Love is All the Same) ของศิลปินร่วมค่าย ยังพา
ในวันที่ 28 กรกฎาคม พ.ศ. 2555 สมาชิกวงที-อาราหลายคนได้ทวิตข้อความในเชิงประชดประชันเป็นนัยอ้างถึงฮวาย็องอย่างเห็นได้ชัดเจน และในวันที่ 30 กรกฎาคมก็ได้มีการแถลงการยกเลิกสัญญาฮวาย็อง ซึ่งทำให้เธอพ้นจากการเป็นสมาชิกของวงที-อารา โดยที่ไม่มีการระบุเพิ่มเติมถึงอนาคตในเส้นทางสายไอดอลของเธอ และภายหลังจากที่มีแถลงการณ์ยกเลิกสัญญากับเธอ จากหลักฐานและประสบการณ์ว่าเธอถูกกลั่นแกล้งอย่างรุนแรงหลายครั้งจากเพื่อนร่วมวง ที-อารา ตั้งแต่เธอเข้ามาร่วมวงซึ่งโผล่ให้ปรากฏตามเว็บไซต์หรืออินเทอร์เน็ต ก่อให้เกิดความสนใจและข้อโต้เถียงอย่างมาก ซึ่งมีคนจำนวนมากเชื่อเป็นอย่างยิ่งว่าฮวาย็องได้รับการปฏิบัติที่ไม่ดีจากเพื่อนร่วมวงและสังกัดของเธอจนนำไปสู่การประกาศปิดเว็บไซต์แฟนคลับของที-อาราที่ใหญ่ที่สุดและการพักงานของวงที-อาราไว้ชั่วคราวเหตุการณ์นี้ทำให้ความนิยมของวงลดลงเป็นอย่างมาก
ฮวาย็องได้เซ็นสัญญาเป็นนักแสดงในค่าย Wellmade STARM ซึ่งเป็นต้นสังกัดของดารา-นักแสดง ชื่อดัง เช่น อี จง-ซ็อก โอ ย็อน-ซอ เป็นต้น
ฮวาย็องได้มีโอกาสแสดงมิวสิควิดีโอของศิลปิน ZIA(지아)ในเพลงHave You Ever Cried(울어본 적 있나요)
ซะโตะชิ สึมะบุกิ
ซะโตะชิ สึมะบุกิ เป็นนักแสดงชาวญี่ปุ่น ภาพยนตร์สร้างชื่อของเขา คือ Waterboys ซึ่งทำให้เขาได้รับการเสนอชื่อในสาขานักแสดงนำชายยอดเยี่ยม และได้รับรางวัลนักแสดงหน้าใหม่ประจำปีด้วย นอกจากนี้เขายังเป็นมือเบส และนักร้องนำของวง Basking Lite
ชิกเก็ง
ชิกเก็ง ( "shikken") เป็นตำแหน่งบรรดาศักดิ์ซึ่งมีขึ้นตั้งแต่ ค.ศ. 1199 จนถึง ค.ศ. 1333 ในยุคคามากูระ สถานะอย่างเป็นทางการ คือ ผู้สำเร็จราชการแห่งรัฐบาลโชกุน จึงถือเป็นประมุขของรัฐบาลโชกุน ส่วนช่วงเวลาที่มีการปกครองแบบชิกเก็งนี้เรียกว่า "สมัยชิกเก็ง" (執権政治 "Shikken Seiji")
ชิกเก็งเป็นเผด็จการทหาร ราวครึ่งแรกของสมัยชิกเก็ง ชิกเก็งมีอำนาจสูงสุดในประเทศโดยพฤตินัย (แต่ไม่ครอบคลุมถึงดินแดนอิสระฟูจิวาระเหนือ) แต่มีการเปลี่ยนให้มีอำนาจรองจากโทกูโซนับแต่ ค.ศ. 1256 เป็นต้นมา และเมื่อถึงสมัยมูโรมาจิ (ค.ศ. 1333–1573) ชิกเก็งแทบไม่ติดตำแหน่งต้น ๆ แม้ยังไม่ถูกยุบเลิกก็ตาม เมื่อพ้นสมัยมูโรมาจิแล้ว ตำแหน่งชิกเก็งไม่ปรากฏอีก
สปริงบอร์ด
สปริงบอร์ด () เป็นอุปกรณ์ใช้ดีดตัวสำหรับการกระโดดน้ำ โดยปกติแล้วสปริงบอร์ดจะยึดด้านหนึ่งที่ปลาย และปลายอีกด้านหนึ่งยื่นเข้าไปในสระว่ายน้ำ โดยมีจุดรับน้ำหนักของคานอยู่ตรงกลาง